
Magnus  est  in  re  publica  campus, 
multis  apertus  cursus  ad  laudem. 


Populi  Romani  res  publica  qualem  tenuerit  cursum  ex  illo 
tempore  cum  fere  omnes  gentes  nationesque  mare  mediter¬ 
raneum  quod  vocamus  accolentes  ad  imperium  suum  adiunxis- 
set  si  spectaveris,  liberam  rem  publicam  manere  non  potuisse 
ad  unumque  hominem  magis  magisque  imperium  conversum 
esse  concedes.  Quod  natura  et  necessitate  factum  et  artissime 
cum  progressu  regni  cohaesisse  puto.  Cum  enim  ii  penes 
quos  potestas  et  summum  imperium  erat  et  qui  opibus  polle¬ 
bant,  nobiles  dico  omnesque  qui  eorum  potentiae  favebant, 
et  avaritia  et  stultitia  prohiberentur,  quominus  regnum  ab 
hostibus  defenderent  et  tot  tantasque  gentes  nationesque 
regerent  et,  id  quod  est  summum,  omnibus  aequa  munera 
impertirent,  fieri  non  potuit  quin  illi  imperio  sese  abdicarent 
remque  publicam  aliis  gubernandam  permitterent.  Cum  vero 
alia  populi  pars  quae  tantum  onus  susciperet  digna  non  esset, 
unius  hominis  ingenium  iustitiam  aequitatem  desideraret  res 
publica  necesse  fuit.  Nam  et  optimatium  pars  et  alia  si  qua 
fuit  in  eo  fundamenta  potestatis  habebat,  ut  ceteras  gentes 
nationesque  in  condicione  servitutis  cuiusdam  contineret. 
Atqui  inter  eos  solum  qui  pares  sunt  vel  sibi  videntur  so¬ 
cietas  non  solum  vi  et  armis  confirmata  sed  quae  stet  sua  vi 
interesse  potest.  Cum  enim  quaelibet  res  publica  id  postulet 
ut  non  solum  libertas  et  civitas  sed  etiam  imperium  ad  omnes 
pertineat  (tum  enim  denique  publica  sive  populi  est  res),  po¬ 
puli  Romani  optimates  eaeque  populi  partes  quae  potestatem 
habebant,  ne  cives  Romanos  quidem  omnes  imperii  parti¬ 
cipes  fecerunt.  Populi  enim  Romani,  quotcunque  reges  ditis- 

simi  Asiae  subigebantur  quorumque  opibus  aerarium  comple¬ 
tum  est,  nulla  pars  praeter  optimates  et  equites  divitias  sibi 
parabat:  penes  optimates  et  equites  imperium  fuit:  hi  honori¬ 
bus  fungebantur,  hi  agros  possidebant.  Eadem  autem  ratio, 
quae  inter  populum  et  optimates  equitesque  interfuit,  populo 
cum  sociis  fuit.  Quin  condicio  qua  socii  utebantur  multo  mole¬ 
stior  fuit.  Nam  quamquam  maxima  pars  populi  in  summa  pau¬ 
pertate  vitam  degebat,  tamen  si  coloniae  deducebantur,  cives 
Romani  ante  omnes  mittebantur :  largitione  frumenti  inopiae 
subveniebatur,  ludis  magnificentissimis  spectandi  cupiditati 
satis  faciebant  niagistratus.  Sociis  autem  si  bellum  exortum 
erat,  onera  ferenda  erant,  hi  naves  complebant,  hi  militum  cer¬ 
tum  numerum  praestabant,  at  fructus  ex  his  muneribus  paene 
nullos  capiebant.  Itaque  ut  mala  illa,  quae  in  tali  statu  rei  pu¬ 
blica  inerant,  quae  si  adolevissent  regnum  praeceps  dedissent, 
evellerentur  atque  exurerentur,  et  boni  qui  dicebantur  de 
dignitate  et  auctoritate  recederent  et  populus  ipse  de  com¬ 
modis  suis,  quae  ei  e  civitate  redundabant,  sociis  concederet 
necesse  fuit.  Quod  quominus  fieret  avaritia  bonorum  et  po¬ 
puli  impedimento  fuit.  Quandocunque  vero  factionibus  vex¬ 
atur  res  publica,  quamvis  sint  honestissimi  inter  eos,  qui 
diversas  partes  agunt,  hi  tamen  omnia  ad  se  trahunt,  de  suo 
nihil  concedere  solent:  id  quod  tum  accidit.  Qui  status  rei 
publicae  si  commutandus  erat,  salus  non  a  factionibus  avaritia 
corruptis  petenda,  sed  sperandum  fuit  futurum  ut  unius  homi¬ 
nis  ingenio  si  non  in  priscam  condicionem  res  publica  resti¬ 
tueretur,  at  certe  iis  malis  quibus  laborabat  liberaretur.  Si 
vero  ex  rebus  gestis  gentium  nationumque  praeter  cetera  id 
cognoscitur,  eum  qui  viribus  et  ingenio  excellat  superiorem 
fieri,  in  laudem  generis  humani  plerumque  factum  esse  non 
negabis,  ut  cum  omnes  ex  avaritia  maculam  labemque  con¬ 
cepissent  homines  tum  existerent  qui  nihil  aliud  ag*erent  nisi 
ut  patriam  a  miseriis  vindicarent.  Id  Romae  quoque  factum  est. 

Gracchi  exstiterunt,  qui,  quamquam  e  nobilium  numero 
et  cum  bonorum  qui  dicebantur  factione  nobilitate  dignitate 
sodalitate  coniuncti  erant,  tamen  eorum  potentiam  minuere 
iugumque  quod  hi  populo  quodque  populus  sociis  imposuerat 
frangere  conati  sunt.  Sed  non  est  unius  hominis  statum  rei 
publicae  qui  inveteravit  evertere.  Interfecti  sunt  Gracchi : 
mala  quibus  res  publica  aegrotabat  manserunt.  Id  quidem 

Gracchorum  studiis  effectum,  ut  omnes  agnoscerent  qualis 
esset  rei  publicae  status. 

Inter  eos  qui  post  Gracchos  ad  rem  publicam  ordinandam 
accesserunt,  M.  Livii  Drusi  splendet  nomen.  Id  autem  interest 
inter  Gracchos  et  Drusum,  quod  illi  a  popularibus  stabant, 
hic  ab  optimatibus :  quin  bonorum  consilio  Drusus  commotus 
videtur  ut  leges  suas  promulgaret.  Inter  eos  autem  qui  con¬ 
siliarii  Drusi  fuerunt,  qui  quantum  potuerunt  eius  leges  suase¬ 
runt,  fuit  L.  Licinius  Crassus  ille,  cui  Cicero  in  libris  de  ora¬ 
tore  primas  partes  dedit.  Tantopere  est  commotus  Crassi 
animus  in  illa  pugna  quae  inter  eos  qui  a  Druso  stabant  et 
consulem  L.  Marcium  Philippum  caput  adversariorum  exar¬ 
serat,  ut  eum  spiritum  in  hac  ipsa  pugna  deposuisse  dici 
posset.  Drusi  leges  sunt  reiectae:  bellum  inter  cives  et  socios 
exortum :  non  in  foro  et  senatu,  non  legibus  et  orationibus, 
sed  vi  et  armis  imperium  Romanum  confirmatum  est.  No¬ 
biles  qui  de  dignitate  recedere  nollent  expulsi  et  interfecti 
sunt:  pauci  inter  se  imperium  diviserunt,  uni  tradiderunt. 
Cives  autem  Romani  militibus  imperatorum  eam  potestatem 
et  ea  commoda  concesserunt,  quibus  sapienter  uti  avaritia  et 
stultitia  prohibebantur.  Ita  natura  factum  est  ut  ad  unum 
summum  imperium  perveniret,  ut  ea  forma  imperii  exsisteret, 
quae  omnibus  populis,  quicunque  postea  ad  res  gerendas 
accesserunt  quasi  facta  est  magistra  et  exemplum. 

Quod  imprimis  deberi  C.  Iulio  Caesari  quis  est  qui 
neget?  Non  is  sum  qui  coner  de  meritis  eius  aliquantu¬ 
lum  decerpere.  Sed  id  mihi  persuasum  est  unius  hominis 
opera,  licet  ingenio  animo  vi  omnes  quicunque  unquam 
fuerunt  superet,  statum  rei  publicae  mutari  non  posse.  Nam 
unda  fert  nec  regitur.  Ii  autem  qui  summum  imperium  sibi 
paraverunt,  fructus  collegerunt  quorum  semina  alii  sparserant. 
Si  igitur  intellegere  volemus,  Romanorum  res  publica  ut 
mutaretur  qui  factum  sit,  non  unius  hominis  vitam  admirati 
spectare,  eius  mortem  lugere,  sed  eorum  omnium  qui  ante¬ 
cesserunt  eadem  diligentia  eodemque  studio  perscrutari  res 
gestas  debemus,  ut  inde  normam  et  iudicium  quo  in  rebus 
diiudicandis  utamur  petamus. 

Inde  mihi  animum  induxi  de  L.  Licinii  Crassi  vita  agere, 
cuius  supra  mentionem  feci.  Nam  is,  quamquam  nihil  fere 
eorum  quae  petiit  assecutus  est,  nihil  fere  attulisse  videtur 

ad  rem  publicam  in  meliorem  condicionem  transferendam, 
immo  quibusdam  auctor  belli  quod  inter  cives  et  socios  ex¬ 
ortum  est,  videbatur  esse,  tamen  cum  rebus  gerendis  inter¬ 
fuerit  et  ab  iis  quibus  laborabat  malis  rempublicam  vindi¬ 
care  conatus  sit,  non  inutile  mihi  visum  est  eius  vitam  scri¬ 
bere.  Interdum  enim  e  rebus  minus  bene  gestis  si  re  vera 
sunt  minus  bene  gestae  nonnihil  discimus. 


Scripta  quae  ad  L.  Licinii  Crassi  vitam  enarrandam 
praesto  sunt  praeter  Ciceronis  libros  fere  nulla  exstant.  Nam 
pauca  quae  Valerius  Maximus  attulit  e  Ciceronis  scriptis 
fluxisse  praeter  duos  locos  constat  i):  unde  enim  quae  de 
Crassi  clementia  adversus  Carbones  Valerius  tradidit 2),  sump¬ 
serit,  pro  certo  dici  non  potest;  sed  cum  in  laudem  Crassi 
sint  dicta,  e  Ciceronis  scriptis  quae  iniuria  temporum  interi¬ 
erunt  esse  excerpta  conici  licet,  cum  illum  summa  laude 
Crassum  extulisse  sciamus.  Cicero  autem  duobus  potissimum 
locis  de  Crasso  dixit:  in  libris  de  oratore  ei  primas  partes 
dedit,  in  Bruto  de  vita  eius  egit.  Quod  Crassum  Cicero 
elegit,  quem  ante  omnes  celebraret,  id  et  propter  morum  et 
ingenii  similitudinem  quae  inter  Crassum  et  Ciceronem  inter¬ 
cederet  et  inde  factum  puto  quod  neuter  quamquam  summo 
studio  rei  publicae  adfuerunt  quidquam  eorum  quae  petiit 
est  assecutus.  Accedit  quod  Cicero  familiaritate  cum  Crasso 
coniunctus  fuit;  Ciceronis  enim  matertera  C.  Aculeoni  nupta 
fuerat  qui  Aculeo  domi  Crassi  vixit  ^).  Cum  Aculeonis  filiis 
ab  iisdem  doctoribus  quibus  Crassus  utebatur  Cicero  eruditus 
est  et  Crassus  ea  quae  pueris  discenda  essent  praescripsit  ^). 
Ita  factum  est  ut  Cicero  Crassum  clarissimum  oratorem,  homi¬ 
nem  in  rebus  gerendis  versatum  qui  florebat  auctoritate  quasi 
imaginem  spectare  consuesceret,  quae  imago,  ut  plerumque 
fit,  iuvenili  ardore  recepta  ita  eius  animo  impressa  est,  ut 
Cicero  non  solum  res  bene  gestas  sed  etiam  ea  quae  non 

q  Valerius  Maximus  quae  IX,  i,  i  (ed,  Klempf)  de  causa  Considii  narrat  e 
Ciceronis  Hortensio  sumpta  puto:  cf.  Cic.  fragm.  Hortens.  69  ed.  Kayser-Baiter. 
2)  III,  7,  6.  VI,  5,  6. 

®)  Cic.  de  orat,  II,  i,  2. 
q  Cic.  de  orat.  I,  43,  19 1. 
q  Cic.  de  orat,  II,  i,  2. 

probanda  erunt  imitaretur.  Crassum  enim  qui  triumphi  cupidi¬ 
tate  inductus  Alpium  incolis  bellum  intulit.  Cicero  imitatus 
est  cum  triumphum  de  Cilicibus  peteret^).  Quin  ita  Cicero 
hanc  imaginem  adamavit  ut  ei  imputaret,  quod  ipse  fecit, 
quasi  ut  ornaret  et  dignitatem  eius  augeret:  nam  quod  Ci¬ 
cero  de  eius  doctrina  narrat^),  quod  dicit  illum  in  aniiho  ha¬ 
buisse  de  iure  civili  scribere^),  id  in  Crassum  cadere  homines 
docti  iure  negare  mihi  videntur  ^).  Quae  cum  ita  sint  con¬ 
cedes  cavendum  esse  nobis  ne  temere  Ciceronem  in  L.  Li¬ 
cinii  Crassi  vita  describenda  sequamur.  Ita  autem  imaginem 
illius  a  Cicerone  depravatam  non  puto,  ut  in  exprimenda 
Crassi  imagine  non  illius  potissimum  scriptis  utamur.  ' 

Qui  nostris  temporibus  de  Lucio  Licinio  Crasso  egerunt 
quorum  libris  usus  sum  sunt: 

Haakh,  Pauly  Real-EncyclopMie  IV  p.  1058  e.  q.  s. 

Drumann,  Geschichte  Rom’s  etc.  IV  p.  62  e.  q.  s. 

Meyer,  H.,  oratt.  Rom.  fragmenta,  ed.  II.  p.  291. 

Teuffel,  Geschichte  der  rom.  Literatur.  ed.  I.  p.  195. 

E.  I.  G.  a  Bruneri  libelli  de  M.  Antonio  et  L.  Licinio 
Crasso  oratoribus  Romanis  (Helsingfors  1853),  qui  liberali- 
tate  antistitis  bibliothecae  Helsingforsianae  mihi  obtigit,  opus¬ 
culo  demum  absoluto  perlegendi  mihi  fuit  potestas.  Quae 
commentatio  eo  spectat  ut  Crassi  quanta  laus  oratoria  fuerit 
ex  certis  testimoniis  eliciatur  et  iusta  trutina  examinetur : 
quod  mihi  propositum  non  est.  Itaque  cum  Bruneri  vita 
Crassi  e  Ciceronis  potissimum  verbis  contexta  praeter  res 
notissimas  nihil  afferat,  neque  quidquam  insit,  quo  iudicium 
meum  de  Crasso  mutetur,  in  eis  quae  sequuntur  mentionem 
eius  non  feci. 


9  Cic.  in  Pison.  26.  Drumann  Rom.  Gescli.  VI,  153. 
9  Cic.  de  orat.  II,  l,  2.  cf.  I,  34,  152. 

9  Cic.  de  orat.  II,  33,  154. 

9  Teuffel  Rom.  Literaturg.  §  149  Anm.  3. 

L.  Licinius  Crassus  natus  est  Q.  Servilio  Caepione  C. 
Laelio  coss.  a.  u.  c.  614.  a.  Chr.  n.  140^),  triennio  ipso  minor 
quam  M.  Antonius  ^).  Pater  2)  eius  qui  fuerit  adhuc  notum  non 
est.  Putaverunt  antea  homines  docti  patrem  fuisse  P.  Licinium 
Crassum  Divitem  Mucianum;  sed  iam  pridem  recte  Glan- 
dorpius  horum  sententiam  refutavit  loco  Ciceronis  ^),  ubi 
Crassum  nominantem  inducit  illum  quem  dixerunt  homines 
docti  'propinqtmm' .  In  fastis  Capitolinis  ad  annum  u.  662/92 
quo  cum  Cn.  Domitio  AhenoDarbo  Crassus  censuram  gessit, 
ad  scriptum  exstat:  cens.  cn.  dom.]  CN- F- CN- N- AHENO- 
BARB:  L-  LICINIVS-  L  [f.  Apparet  igitur  eum  Lucii  cuius¬ 
dam  filium  fuisse.  Sed  si  nomina  omnium  Crassorum  Licinia 
e  familia  perlustraveris  neminem  invenies,  cui  illis  temporibus 
praeter  nostrum  Licinium  hoc  nomen  fuerit:  nusquam  in 
scriptis  eorum,  qui  res  gestas  illius  temporis  nobis  tradiderunt 
mentio  fit  patris  Licinii  nostri.  Res  autem  ideo  mira  quo¬ 
dammodo  mihi  videtur  quod  domus  Crassorum  e  familia 
Licinia  illis  potissimum  temporibus  floruit.  Iam  bello  Punico 
secundo  fuit  P.  Licinius  Crassus  pontifex  maximus  qui  inter 
iuris  consultos  illius  aetatis  floruit,  collega  P.  Scipionis  Afri¬ 
cani.  Huius  deinde  fratris  filii^)  floruerunt  P.  Licinius  Crassus^) 
et  C.  Licinius  Crassus  quorum  alter  initio  belli  Persici 
mala  fortuna  pugnavit,  alter  collega  L.  Aemilii  Paulli  fuit, 
cum  ille  bellum  Persicum  finiebat.  C.  Licinii  filius  eodem 
nomine  C.  Licinius  notissimus,  qui  res  novas  molitus  est  et 
a  popularibus  stetit.  Noti  deinde  P.  Licinius  Crassus  Muci¬ 
anus  Dives,  frater  P.  Mucii  Scaevolae,  adoptatus  a  P.  Licinio 


1)  Cic.  Brut.  43,  161. 

2)  Cic.  Brut.  43,  161.  De  orat.  II,  89,  364:  ubi  Cicero  Antonium  de  Crasso 

dicentem  hacec  inducit:  aetatem  afferet?  Quadriennio  mmor  est?'’  e  Langii 

coniectura  scribendum  puto;  A7t  aetateyn  afferet,  qita  triennio  minor  est? 

Cic.  de  or.  III,  20,  74;  33,  133  Crassum  de  patre  suo  dicentem  finxit; 
sed  ex  his  locis  nihil  concludi  potest  nisi  patrem  studium  in  filio  educando  posu¬ 
isse  :  nisi  putemus  Ciceronem  hic  de  suo  patre  cogitasse. 

Glandorpii  onomastic.  Rom.  p.  526.  Frcf.  1589. 

Cic.  de  orat.  I,  37,  170. 

Corp.  Inscr.  Lat.  I.  p.  439. 

’)  L.  Lange  Rom.  Alterthiimer  II,  199.  203.  24 1. 

*)  Drumann  IV,  57  Nr.  13. 

®)  Lange  II,  245,  266,  267. 

Lange  II,  264.  Drum.  IV,  58.  Nr.  14. 


Divite^),  et  P.  Licinius  Crassus^)  M.  f.  qui  sua  manu  se  inter¬ 
fecit,  pater  M.  Licinii  Crassi  triumviri,  ut  taceam  de  M.  Li¬ 
cinio  Crasso  praetore,  de  M.  Licinio  Agelasto  avo  triumviri. 
Itaque  si  mecum  considerabis  quam  multa  de  his  nobis  tra¬ 
dita  sint,  qui  nullo  modo  gloriam  Licinii  nostri  assecuti 
sunt,  mihi  facile  concedes  suspicionem  moveri  patrem  Crassi 
e  familia  Licinia  non  fuisse,  immo  alia  e  familia  ortum  esse. 
Magis  etiam  offendimur  si  perpendimus  eum  cui  omnia  fere 
de  vita  Licinii  nostri  debemus,  qui  eum  quasi  antecessorem 
suum  amavit  et  extulit  nullam  mentionem  fecisse  patris  eius. 
Nam  quod  alii  scriptores  eum  non  commemoraverunt  casu 
factum  esse  potest:  quod  is  qui  tam  multa  nobis  de  vita  Li¬ 
cinii  prodidit,  nullam  nominis  eius  mentionem  fecit  casu 
factum  vix  esse  conicias.  Omnis  iam  difficultas  tollitur,  si 
demonstrari  potest  patrem  Licinii  nostri  e  familia  Licinia  non 
fuisse,  sed  L.  Licinium  Crassum  adoptione  in  illam  familiam 
transiisse,  patrem  autem  illius  eis  fuisse  moribus  ut  Cicero 
imaginis  suae  splendorem  foedari  putaret,  si  eius  mentionem 
faceret.  Movetur  autem  suspicio  Ciceronem  consulto  conti¬ 
cuisse,  si  reperimus  Ciceronem  ubicunque  de  eo  de  quo 
agitur  loquitur,  rem  depravasse.  At  scriptor  cui  debemus 
notitiam  patris  Licinii  nostri  in  notanda  aequalium  pravitate 
versabatur  et  aequalis  Licinii  nostri  fuit.  L.  enim  Lucilius 
scriptor  satirarum  haec  habet  ^): 

Luciu'  Cotta  senex,  Crassi  pater  huiu'  panaethi 
magnu* *  fuit  treico  nummariu\  solvere  nulti 
lentus. 

Quis  hic  Lucius  Cotta  fuerit,  iis  rebus  quas  scriptores  nobis 
tradiderunt  si  cum  verbis  Lucilii  comparamus,  probabilitate 
quadam  demonstrari  potest.  Lucium  Cottam,  qui  illo  tem¬ 
pore  quo  Lucilius  satirarum  librum  XI  edidit  aut  senex  fuit 
aut  iam  mortuus  erat,  triconem  dicit  poeta  nummarium,  solvere 
nulli  lentum,  id  est :  qui  lentus  ad  solvendum  erat  ^).  Optime 
autem  cadunt  haec  in  L.  Aurelium  Cottam  qui  collega  Servii 


Drum.  IV,  6o,  Nr.  20  filium  collegae  Scipionis  conicit  fuisse. 

2)  Drum.  IV,  70.  Nr.  32. 

Drum.  IV,  69.  Nr.  29. 

C.  Lucili  saturarum  reliquiae  ed.  Luc.  Mueller.  lib.  XI.  fragm.  XI. 

*)  infitiatores  lenti  Cic.  in  Catii.  II,  10,  21.  Muell.  p.  232:  est  lentus  idem 
ac  pertinax;  cf.  Horat.  c,  III,  29,  50:  ludum  insolentem  ludere  pertinax. 

Sulpicii  Galbae  in  consulatu  610/144  fuit.  Qui  cum  tribunus 
plebis  creditoribus  suis  pecuniam  solvere  nollet,  fiducia  po¬ 
testatis  suae  sese  tutatus  est.  Sed  collegarum  minis  coactus 
est  ut  illis  satis  faceret  1).  Deinde  cum  consul  esset  et  cum 
Servio  Sulpicio  Galba  collega  contenderet  uter  in  Hispaniam 
mitteretur,  Scipio  pervicit  ut  neutri  provincia  haec  daretur, 
quia  alter  nihil  haberet,  alteri  nihil  ess^t  satis.  Eundem 
Cottam  Scipio  apud  praetorem  accusavit :  •  criminis  causa 
nota  non  est:  Cottam  Q.  Metellus  Macedonicus,  cuius  quattuor 
filii  consules  fuerunt,  defendit  ;  sed  Cotta  corruptis  iudicibus 
effugit  5);  ita  enim  Appianus  nobis  tradidit.  Cicero  autem 
longe  aliam  ob  causam  iudicio  eum  liberatum  esse  dicit®): 
noluisse  enim  indices  nimiam  auctoritatem  Cn.  Cornelio  Sci¬ 
pioni  tribuere,  quapropter  Cottam  absolvissent.  Fuit  igitur 
ille  Cotta  eorum  optimatium  e  numero,  qui  dedecus  ordinis 
sui  essent  Cum  Scipio  eum  accusaverit  apparet  quamobrem 
Lucilius  eum  notaverit:  fuit  enim  Lucilius,  id  quod  notissi¬ 
mum  est,  maxima  familiaritate  cum  Scipione  coniunctus  et 
ideo  Lucilius  minus  familiaris  Crasso  quam  ille  volebat®). 
Omnibus  his  ex  rebus  colligi  posse  concedes  Cottam  quem 
dicit  Lucilius  illum  notum  L.  Aurelium  Cottam  fuisse.  Quae¬ 
ritur  autem  quis  hic  Crassus  fuerit,  quem  panaethum  dicit 
Lucilius.  Non  eorum  ^)  probo  sententiam  qui  non  proprium 
nomen  Crassi  sed  adiectivum  existimant,  et  ad  L.  Aurelium 
Cottam  referendum  putant,  tribunum  pl.,  subrusticum  illum 
qui  dilatandis  litteris  antiquitatem  imitabatur  ^®) ;  per  ironiam 
et  ioci  causa  esse  adiectum  Ttavca&ov  i.  e.  splendidum.  Sed 
quaesita  haec  sententia  mihi  videtur.  Nihil  obstare  video 
quominus  L.  Licinium  Crassum  hic  dici  putemus,  qui  illo 
tempore  quo  haec  satira  edita  est  fuit  notissimus.  Qua  sen- 


Valerius  Maximus  VI,  5,  4. 

2)  Val.  Maximus.  VI,  4,  2.  Lange  II,  319. 

Lange  III,  21.  Zumpt  Criminalprocess.  p.  469.  Val.  Max.  VIII,  l,  ii. 
q  Cic.  Brut.  21,  81. 

Appian  bell.  civ.  ed.  Bekker  I,  22. 
q  Cic.  pro  Mur.  28,  58. 

’*)  Cic.  Brut.  21,  81  L.  Cotta  veterator  habitus. 

Licinii  Aurelii  Mucii  adversarii  Scipionis  fuisse  videntur,  Lange  II,  327. 
q  Lucili  rell.  ed.  Gerlacli  proli,  p.  XIX. 
iq  Cic.  Brut.  36,  137;  74,  259. 

tentia  hunc  Crassum  poeta  Tcdvmd^ov  dixerit,  qua  de  causa 
Graeco  adiectivo  usus  sit,  intelleges  si  alium  versum  eiusdem 
poetae  respexeris,  quem  ille  Scaevola.e,  Crassi  socero  dedit: 
poeta  Scaevolam  dicentem  facit  Albucio  cuidam  Grae¬ 
culo  :  Crassum  haheo  generum,  ne  rhetoricoterd’  tu  sis !  Uti¬ 
tur  hic  quoque  poeta  Graeco  vocabulo,  ut  in  studium  Crassi 
illudat,  quem  Graecorum  humanitatem  prae  se  ferre  soli¬ 
tum  esse  —  de  quo  postea  dicetur  —  verisimile  est.  Itaque  ut 
paucis  verbis  comprehendam  sententiam  meam:  L.  Licinius 
Crassus  noster  fuit  filius  L.  Aurelii  Cottae;  adoptatus  est  a 
Lucio  Licinio  Crasso  quodam :  quis  ille  fuerit  prorsus  ignotum 
est:  si  coniectura  aliquid  afferre  mihi  licet,  illum  Licinium 
fuisse  puto,  cuius  Diodorus  Siculus  32,20  mentionem  fecit: 
homo  aegrotus  et  ad  familiam  suam  propagandam  parum 
aptus 

Ea  aetate  in  quam  L.  Licinii  Crassi  iuventus  incidit  magis 
magisque  litterae  Graecae  Romanis  innotuerunt.  Paullo  ante¬ 
quam  Crassus  natus  est  legati  Romam  venerunt  illi  philoso¬ 
phi  quos  Cato  quam  citissime  ex  urbe  expellendos  curavit. 
Semina  tamen  quae  illi  sparserant  nullo  modo  deleri  potuerunt 
sed  in  dies  creverunt.  Romani  Graecis  litteris  imbuti  sunt: 
tunc  non  sufficiebat  e  more  maiorum  iuris  tantum  esse  peri¬ 
tum,  sed  qui  eruditus  haberi  voluit,  a  Graecis  litteris  splen¬ 
dorem  quendam  petebat.  Itaque  si  non  esset  nobis  traditum, 
Crassum  nostrum  novas  litteras  degustasse,  e  condicione  tem¬ 
porum  verisimile  esset  praesertim  cum  e  familia  clarissima 
esset  ^).  Neque  vero  a  Graeco  doctore  eruditus  est,  sed  a 
Romano,  qui  litteras  Graecas  addidicerat. 

L.  enim  Coelius  Antipater  magister  eius  fuit.  Fuit  ille^) 
eques  Romanus,  non  libertinus ;  secutus  vSilenum  Graecum, 


q  Lucili  rell.  fragm.  inc.  XXXIII. 

Locus  difficillimus  qui  exstat  in  Pomponii  lib.  de  origine  iuris  Dig.  I. 
Tit.  II,  2,  40  explanatur,  si  statuimus  fratrem  idem  esse  ac  fratrem  patruelem  et 
P.  Mucium  Scaevolam  a  fratre  eius  adoptatum  esse  a  quo  Licinius  noster  adopta¬ 
tus  est.  cf..  de  lioc  loco  quae  Perizonius  animadv.  liistor.  ed.  Harl.  p.  371  dixit. 

De  eruditione  sua  ipsum  Crassum  dicentem  introducit  III,  20,  74; 
cf.  de  orat.  I,  34,  154.  Quint.  X,  5,  i.  Quod  Crassus  dicit  se  Ennium  imitatum 
esse,  Coelius  quoque  ilum  aemulatus  est.  Peter  vett.  histor.  rell.  I,  CCXVIIII. 

q  Peter  vett.  bistor.  Rom.  rell.  I,  CCXIII.  Cic,  de  legg.  I,  2,  6;  de  or.  II, 
12,  54;  Brut.  26,  102. 

Hannibalis  laudatorem  et  Fabium^),  belli  Punici  secundi 
scriptor  exstitit:  novavit  in  rebus  gestis  describendis,  quod 
non  more  annalium  scriptorum  res  gestas  populi  Romani 
simpliciter  narravit 2),  sed  ex  tot  tantisque  rebus  memoratu 
dignis  partem  quandam  sibi  elegit,  quam  accuratius  descri¬ 
beret;  deinde  quod  primus^)  inter  scriptores  Romanos  eorum 
quoque  scripta  adhibuit,  qui  populi  Romani  adversariorum 
res  gestas  narraverunt:  denique  quod  splendoris  aliquid  hi¬ 
storiae  addidit  ^),  res  auxit  et  exornavit,  nonnunquam  in  lau¬ 
dem  populi  Romani  depravavit^),  ita  ut  si  uno  verbo  com¬ 
plectar,  QfjtoQixag  eum  historiam  scripsisse  historiamque  opus 
oratorium  ei  visam  esse  dicam.  Huius  ratio  dicendi  quae  fuerit 
apparet :  certe  effecit  ut  Crassus  fieret  orator.  In  alia  quoque 
disciplina  Antipater  laudem  sibi  paravit:  iuris  valde  peritus 
fuit  ^):  sed  hic  quoque  eloquentia  magis  quam  scientia  praesti¬ 
tit  b :  itaque  si  eius  eruditio  ad  Crassi  ingenium  alendum 
acuendumque  valuit,  ut  dicere  posset  egisse  videtur.  Si 
igitur  comprehendere  volemus,  qualis  fuerit  eruditio,  qua  Anti¬ 
pater  ingenium  Crassi  perpolivit,  eum  eleganter  nec  inscite 
de  quaque  re  potuisse  dicere  statuemus,  funditus  autem  animum 
Crassi  Graecis  litteris  imbutum  fuisse  statuere  prohibemur 
ea  re,  quod  tempus  ei  defuit  ad  discendum  et  quod  Cicero 
Crassum  ut  hominem  Graecum  praedicat,  non  ex  disciplina 
iuvenili  factum  est,  sed  usus  et  vita  cotidiana  magistri  eius 
fuerunt.  Recte  ipse  Cicero  Crassum  facit  confitentem  :  ‘Ego 
enim  sum  is,  qui  cum  summo  studio  patris  in  pueritia  doctus 
essem  et  in  forum  ingenii  tantum  quantum  ipse  sentio,  non 
tantum  quantum  ipse  forsitan  vobis  videar  detulissem,  non 
possim  dicere  me  haec  quae  nunc  complector,  perinde  ut 
dicam  discenda  esse  didicisse;  quippe  qui  omnium  maturrime 


1)  Wolfflin,  Antioclios  von  Syrakus  und  Coelius  Antipater  p,  46;  79.  Peter 
I,  CCXXX. 

Wofflin  p.  79. 

Wofflin  p.  45, 
h  Wofflin  p.  62. 

Wofflin  p.  29. 

Cie,  Brut.  26,  102. 

’)  Pompon.  de  orig.  iur.  §  40. 

Cic.  de  orat.  II,  i,  2. 

Cic.  de  orat.  III,  20,  74. 

ad  publicas  causas  accesserim  annosque  natus  unum  et  viginti* 
nobilissimum  hominem  et  eloquentissimum  in  iudicium  voca¬ 
verim;  cui  disciplina  fuerit  forum,  magister  usus  et  leges  et 
instituta  populi  Romani  mosque  maiorum‘.  Id  autem  facile 
concedamus  eum  fere  nunquam  discere  desiisse,  familiaritate 
iunctum  C.  Furio  Aculeoni  ^),  iuris  peritissimo,  qui  domi  apud 
eum  vixit,  quem  magistrum  huius  dis.ciplinae  sibi  fuisse  dicit 
cum  Q.  Mucio  Scaevola  augure^),  socero,  cuius  praeceptis  et 
libellis  in  causis  agendis  usus  est^). 

Annos  natus  unum  et  viginti^)  Crassus  ad  rem  publicam 
accessit:  accusavit  635/119  C.  Papirium  Carbonem,  qui  anno 
ante  consul  fuerat^).  Zumptii ‘^)  sententia  qui  censet  causam 
636/118  actam  esse,  refutatur,  cum  praetor,  apud  quem  Zump- 
tius  causam  dictam  esse  ipse  dicit,  Q.  Fabius  Maximus  Ebur¬ 
nus  638/116  consul  fuerit;  itaque,  cum  biennium  illo  tempore 
servandum  fuerit,  636/118  e  lege  annali  praetor  non  fuit,  sed 
anno  ante.  Causa,  qua  C.  Papirius  in  iudicium  vocatus  est, 
non  est  tradita.  Pighius  et  C.  T.  Zumptius  maiestatis 
illum  accusatum  esse  coniecerunt,  sed  hanc  sententiam  iure 
A.  W.  Zumptius  reiecisse  mihi  videtur.  Si  vero  rei  publicae 
statum  et  C.  Papirius  Carbo  quid  egerit  quibusque  in  rebus 
versatus  sit  spectaverimus  apparebit,  qua  de  causa  eum  Cras¬ 
sus  in  iudicium  vocaverit.  C.  Papirius  Carbo  1^)  cum  tribunus 
pl,  esset  623/131  ut  popularium  rem  sustineret  legem  tabel¬ 
larium  promulgavit,  idem^^)  rogationem  de  tribunis  pl.  reficien¬ 
dis  tulit :  quae  lex  cum  Scipio  et  Laelius  dissuasissent  repu¬ 
diata  est.  .Fuit  Carbo  qui  Africanum  in  contione  interroga¬ 
vit,  quid  illi  de  Tiberio  Graccho  interfecto  videretur  1^).  Tan¬ 
tum  odium  optimatium  prae  se  tulit,  ut  Africano  clam  inter- 

9  Cic,  de  orat.  I,  43,  191,  II,  i,  2.  I,  55,  234.  cf.  Peter  vett.  hist.  Rom. 
rell.  CCXV  annot. 

9  Cic.  de  orat,  i,  55,  234. 

Imprimis  in  causa  Curiana:  de  orat.  I,  57,  242.  Cic.  pro  Caec.  24,  69. 

Error  Taciti  (dial.  de  orat.  34)  notandus,  qui  nono  decimo  anno  aetatis 
eum  accessisse  dicit,  cf.  de  hac  re  Meyer  fragm.  oratt.  Rom.  p.  294. 

9  Lange  III,  49. 

9  A.  W.  Zumpt,  Criminalprocess  der  Romer  p.  470  Anmerk. 

9  Cic.  de  orat.  I,  26,  12 1. 

9  Annal.  III,  81.  de  iud,  repet.  I,  27.  Criminalprocess  p.  471. 

19  Lange  III,  20.  19  Cic.  Lael.  25,  96.  19  Val.  Max.  VI,  2,  3. 

fecto  necis  socius  esse  diceretur  ^).  Carbo  quoque  inter  tres¬ 
viros  agris  dandis  assignandis  fuit,  qui  legem  agrariam  quam 
C.  Gracchus  pertulerat  perficerent^).  Sed  paullo  post  Carbo, 
qui  fuerat  optimatium  inimicissimus  ad  optimates  transiit, 
quique  antea  a  popularibus  steterat,  cum  634/120  consul  esset 
factus,  L.  Opimium  apud  populum  defendit,  qui  C.  Gracchum 
interfecerat,  cum  a  Q.  Decio  tribuno  pl.  perduellionis  accu¬ 
satus  esset  ^);  qua  in  causa  nihil  de  nece  C.  Gracchi  negabat, 
sed  iure  pro  salute  rei  publicae  interfectum  dicebat^).  lure 
igitur  Carbonem  Lucilius^)  satirarum  scriptor  inter  homines 
eo  tempore  sceleratissimos  refert:  Neptuni  filium  dixit,  cum 
undas  maris  mobilitate  et  levitate®)  aequaret.  Sed  Carbo 
neque  veterum  inimicorum  animos  sibi  conciliavit  neque  novos 
amicos  paravit  et  optimates  cum  rei  suae  Carbonem  neque  de¬ 
cus  neque  dignitatem  afferre  intellegerent  quod  eum  amitterent 
non  aegre  tulerunt.  Hunc  Carbonem  Crassue  sibi  elegit  quem 
accusaret.  Hanc  enim  viam  iuvenes  nobiles  illo  tempore  in¬ 
gredi  solebant  ut  civium  oculos  in  se  converterent  et  se  civi¬ 
bus  commendarent,  quia  nec  odisse  improbos  nec  simultates 
provocare  nisi  ex  fiducia  bonae  mentis  videbantur  ^).  Exer¬ 
cebant  his  accusationibus  iuvenes  illas  artes,  quibus  a  rhe¬ 
toribus  Graecis  eruditi  erant  ®) :  odium  malitiae  et  levitatis  in 
rebus  publicis  prae  se  tulerunt,  non  ut  salutem  patriae  tuta¬ 
rentur  sed  ut  sibi  gloriam  ex  accusationibus  pararent.  Ut 
autem  accusationibus  inter  se  vexarent  nobiles,  natura  et  ne¬ 
cessitate  factum  est.  Nobiles  enim  se  non  civitatis  causa, 
sed  civitatem  ipsorum  causa  esse  putaverunt:  ut  quam  maxi¬ 
mum  commodum  e  republica  peterent,  in  rebus  gerendis 
versabantur.  Sed  haec  sententia,  ut  erat  perversa,  ita  fructus 
protulit  corruptos.  Quid  enim  obfuit  quominus  unusquis¬ 
que  nobilium  cum  in  commodo  tantum  civium  communionem 
positam  videret,,  alios  si  commodo  suo  impedimento  esse 
putaret,  pervertere  et  opprimere  studeret?  Hinc  illae  inimi- 


6  Cic.  de  orat.  II,  40,  170.  '^)  Lange  III,  35.  Liv.  per.  LIX, 

Lange  III,  49.  ^)  Cic  de  orat.  II,  25,  106. 

Lucili  sat.  rei.  fragm.  inc.  XXXIV  (Cic.  de  nat.  deor.  I,  23,  63). 
Gellius  noct.  Att.  XV,  21  aliter  interpretatus  est:  idem  esse  ac  immanem, 
Cic.  Brut.  27,  103  perpetua  levitas. 

’)  Quintii.  XII,  7,  4.  Lange  II,  299. 

Lange  II,  i8i. 

citiae  ’)  exardebant  quibus  res  publica  Romanorum  illo  tem¬ 
pore  agitata  est,  hinc  Crassi  accusatio  Papirii.  Crimen  ergo 
quo  Crassus  Papirium  in  iudicium  vocaverit,  notum  non  est. 
Cum  Crassus^)  apud  Q.  Fabium  Maximum  Eburnum  orationem 
habere  incepisset,  pudore  quem  Cicero  in  Crasso  fuisse  di¬ 
cit  et  timore  exanimatus  est.  Sed  Q.  Fabius  ille,  quem 
praetorem  fuisse  ex  hac  re  concludimus,  simulae  Crassum 
fractum  ac  debilitatum  metu  vidit,  consilium  dimisit:  e  qua 
re  apparet  qualis  voluntas  optimatium  in  Carbonem  fuerit. 
Qua  in  causa  cum  servus  Carbonis  scrinium  signatum  do¬ 
mini  adtulisset,  Crassus  servum  vinculis  constrictum  cum 
scrinio  quod  non  aperuerat  remisit.  Justitiae  summae  id 
exemplum  Valerio  Maximo  visum  est:  sed  Crassus  timuisse 
videtur,  ne  plurium  nomina  ei  deferenda  essent,  si  scripta 
Papirii  perlegisset.  Carbo  quamquam  non  mediocris  orator 
erat.adolescentuli  impetum  non  tulit:  damnatus  est.  Hac  in 
re  non  tantum  eloquentiae  Crassi  tribuendum  puto:  nam  quam¬ 
quam  ingenium  ei  non  deerat,  tamen  iuvenis  veteratorem 
illum  non  perculisset,  si  optimates  ei  favissent.  Carbo  se  sua 
manu  interfecit  ^),  cum  fore  ut  damnaretur  intellexisset 

Haec  causa  quamquam  magnam  laudem  et  admirationem 
Crasso  peperit,  annis  ultimis  vitae  gaudio  ei  non  fuit.  Post¬ 
quam  enim  ipse  a  popularibus,  quorum  rem  iuvenili  ardore 
capessiverat,  ad  optimates  transiit  cumque  intellexisset,  in 
turbulentissimo  statu  rei  publicae  hominum  sententia  quam 
non  perstaret,  se  nullius  rei  tam  poenitere  dixit,  quam  quod 
unquam  C.  Carbonem  gloriae  causa  et  ostentationis  in  iudi¬ 
cium  vocasset  '^). 

Viam,  quam  Crassus  accusatione  Carbonis  ingressus 
erat,  laude  et  admiratione  excitatus  quas  inde  sibi  com¬ 
paraverat  tenuit  et  popularium  rem  summo  studio  capes- 


1)  Lange  II,  208,  299. 

2)  Cic,  de  orat.  I,  26,  12 1. 

Cic.  de  orat  I,  26,  122. 

q  Val.  Maxim.  VI,  5,  6. 

Meyer  oratt.  Rom.  fragm.  p.  294.  Mommsen  Roni.  G.  IP,  p.  129. 
q  Cic.  Brut.  27,  103,  ad  famil.  IX,  21,  3.  Quod  Val.  Maximus  eum  in 
exilium  missum  esse  dicit:  erravit,  id  quod  Valerio  non  unO  loco  accidit,  cf. 
Perizonius  animad.  hist.  p.  97  ed.  Harles. 

Cic.  Verr.  accus.  III,  i,  3. 

sivit ;  quin  non  solum  accusatione  et  eloquentia  eos  qui  ab  op¬ 
timatibus  stabant  profligavit,  sed  etiam  rebus  gerendis  animos 
popularium  sibi  conciliare  eorumque  rem  sustentare  studuit. 
Anno  enim  postquam  Carbo  damnatus  erat  636/118  orationem 
de  colonia  Narbonensi  habuit  ^).  M.  Porcio  Catone  Q.  Marcio 
Rege  coss.  lex  lata  est  ut  colonia  civium  Romanorum  in 
Galliam  ulteriorem  deduceretur^).  A  quo  haec  lex  lata  sit, 
memoriae  proditum  non  est:  cum  lege  Thoria  cohaesisse 
homines  docti  putaverunt,  qua  lex  agraria  Sempronia  abolita 
est^).  Optimates  enim  ne  nimiam  materiam  invidiae  darent, 
cum  cives  auxilio  privarent,  quod  illis  ex  agris  assignandis 
et  coloniis  deducendis  redundabat,  nova  colonia  deducenda 
animos  placare  studerunt.  Sed  quamquam  legem  de  colonia 
deducenda  Narbonem  ab  optimatibus  ortam  esse  verisimile 
est,  maior  tamen  pars  senatus  in  eadem  sententia  stetisse 
non  videtur.  Metuebant  sine  dubio  ne  si  agri  provinciae  civibus 
assignati  essent  aerarii  reditus  imminuerentur^)  ;  avaritia 
equitum  obfuit,  qui  sibi  illos  agros  parare  in  animo  habebant, 
quibus  cives  multi  in  feliciorem  statum  restitui  potuerunt: 
commodius  denique  visum  plebem  infimam  largitionibus 
devincire  quam  liberorum  civium  per  orbem  dispersorum 
rem  tueri.  Itaque  rogatio  contra  coloniam  Narbonensem 
lata  est^).  Quanta  stultitia  et  avarititia  optimatium  fuerit,  tum 
apparuit.  Laborabat  enim  urbs  multitudine  civium :  inde, 
id  quod  ubique  accidit,  paupertas,  inde  dissensiones  inter 
cives  exortae.  Quicunque  autem  mala  rei  publicae  cognoverant 
agris  assignandis  et  coloniis  deducendis  numerum  civium 
pauperum  si  non  minuere  attamen  Romam  eorum  invidia 
liberare  conati  sunt:  Flaminii  Laelii  Gracchi.  Sapientis- 
simorum  igitur  in  numero  habendus  esset  Crassus  si  con- 

q  Qua  de  causa  Cicero  in  narrandis  rebus  gestis  Crassi  (Brut.  43,  105  s^) 
ordinem  temporis  non  servavit,  cum  prius  Liciniae  defensionis,  deinde  orationis  de 
colonia  Narbonensi  mentionem  faceret,  inde  explicandum  quod  Crassum  non 
tantum  popularem  videri  voluit,  quantum  fuisse  constat:  itaque  Carbonis  accusationi 
defensionem  Liciniae  adiunxit,  qua  Crassus  optimatium  rem  sustentavit:  eandem 
ob  causam  dicit :  Crassum  aliquid  voluise  attingere  e.  q.  s.  quamquam  ille  totum 
e  popularibus  dedit. 

q  Velleius  Paterculus  ed.  Kritz  I,  15,  5;  II,  7,  8. 

2)  Lange  III,  50.  Madvig  opusc.  acad.  I,  290. 

q  Ellendt  ad  Cic.  de  or.  II,  55,  223, 

q  Cic.  pro  Cluent.  51,  T40. 

staret  eum  sola  cupiditate  patriae  servandae  coloniam  suasisse. 
Oratione  enim  quam  in  dissuasione  rogationis  eius,  quae 
contra  coloniam  Narbonensem  lata  erat,  habuit  quantum  potuit 
de  senatus  auctoritate  detraxit  i) :  maturitatem  ingenii 
hac  oratione  adulescentulus  ostendit  Neque  solum  elo¬ 
quentia  Crassus  popularium  rem  adiuvit,  ipse  coloniam  de¬ 
duxit*^).  Civitatem  non  amiserunt  qui  in  hanc  coloniam  de¬ 
ducti  sunt^).  Aliae  autem  causae  accessisse  videntur,  quibus 
inducti  optimates  coloniam  deduci  passi  sunt.  Paullo  ante 
enim  L.  Valerius  Flaccus  ut  Massiliensibus  auxilium  ferret, 
primus  exercitum  in  Galliam  ulteriorem  duxerat  et  Salluviis 
bellum  intulerat;  deinde  C.  Sextius  Calvinus  Aquas  Sextias 
castellum  muniverat  ;  sed  paullo  infirmius  visum  ;  itaque  ut 
haec  provincia,  per  quam  aditum  in  Hispaniam  Romani  sibi 
parabant,  regno  adiungeretur,  cives  Narbonem  deducendi 
videbantur.  Propugnaculum  imperii  Romanorum  Narbo  factus 
esf^):  id  quod  cognomine  quod  Narbo  accepit  indicatur:  in 
honorem  enim  Martis  dei  Martius^)  dictus  est  velut  Carthago 
lunonia^)  coloniaque  quae  Tarentum  deducta  erat  Neptunia 
vocatae  sunt.  Altera  causa  accessisse  videtur,  qua  commoti 
equites  coloniae  deducendae  non  obstabant:  emporium  sibi 
parabant,  si  Narbo  in  potestate  Romanorum  erat,  unde  com¬ 
mercium  cum  Britannis  haberent. 

Ita  duabus  primis  orationibus  quas  habuit  Crassus  po¬ 
pularium  causae  sese  addictum  ostendit:  non  iis  impulsus  est 
causis,  quibus  Gracchi  excitati  sunt,  quibus  qui  feruntur  memo¬ 
riam  et  laudem  sibi  aeternam  parant:  amore  patriae;  sed 
laudis  cupiditate  et  ostentatione  inductus,  ut  innotesceret 
Carbonem  accusavit,  coloniam  deduxit.  Postquam  quae 
petiit  est  assecutus,  eum  a  popularium  causa  recessurum  esse 
verisimile  fuit. 

Causa  12)  proxima  de  qua  nobis  aliquid  traditum  est,  in 


Cic.  pro  Cluent.  51,  140.  '^)  Cic.  Brut.  43,  160.  Cic.  1.  1. 

Ernestus  Herzog,  Gallia  Narbon.  p.  50.  Lange  III,  26.  Lange  III,  51. 
'^)  Cic.  pro  Fonteio  i,  3.  Error  Zumptii  notandus  qui  (comm.  epigrapli. 
p.  313)  coloniam  a  consule  Marcio  dictam  putat. 

Plutarch.  C.  Gracch.  ii.  Solin.  27. 

1«)  Lange  III,  48. 

Mommsen  II,  167. 

Lange  III,  53.  Drum.  IV,  59.  Zumpt  Criminalprocess.  500.  Meyer  298. 

qua  Crassus  post  orationem  de  colonia  Narbonensi  verba 
fecit,  fuit  Liciniae  virginis  Vestalis  ,  quae  cum  Aemilia  et 
Marcia  incesti  rea  est  facta  Res  fuit  haec.  Aemilia  virgo 
Vestalis  cum  L.  Betucio  Barro  moechata  est.  Eadem  Lici¬ 
niam  et  Marciam  socias  stupri  fecerat.  Manius  autem  servus, 
cum  praemium  quod  ei  promissum  erat  non  accepisset,  delator 
est  factus.  Accusatae  sunt  virgines  incesti:  sed  L.  Caecilius 
Metellus  pontifex  maximus  et  collegium  pontificum  ad  quos 
nomina  virginum  delata  erant,  Aemiliam  solam  damnavit, 
ceteras  absolvit.  Tum  Sex.  Peducaeus  tribunus  pl.  in  contione 
questus,  quod  collegium  pontificum  male  iudicasset,  legem 
de  incestu  tulit et  pervicit  ut  quaestio  extraordinaria  habere¬ 
tur.  Populus  inde  L.  Cassium,  qui  scopulus  reorum  dice¬ 
batur,  creavit  qui  de  virginibus  quaereret  isque  virgines  duas 
et  complures  equites  Romanos  socios  incesti  damnavit. 
In  hac  causa  Crassus  pro  Licinia  orationem  habuit.  Quam 
ob  rem  Crassus  ab  ea  advocatus  sit  dici  non  potest:  e  nomine 
conici  licet,  quod  ex  eadem  familia  fuerit.  Ne  id  quidem  con¬ 
stat,  quo  anno  res  sit  acta:  Licinia  enim,  ubi  primum  nomen 
ad  collegium  pontificum  delatum  est,  a.  d.  XIII.  Kal.  Jan. 
anni  640/114  causam  dicere  est  iussa.  Cum  autem  absoluta 
esset,  641/113  iterum  accusata  est  et  cum  apud  L.  Cassium 
causa  esset  agenda,  Crassus  eam  defendisse  videtur:  Cicero 
enim  eum  viginti  septem  annos  natum  dicit  orationem 
igitur  pro  Licinia  641/113  habuisse  videtur.  Ex  hac  causa 
inimicitiae  fluxisse  videntur  quas  inter  Crassum  et  Memmium 
exortas  esse  constat  Memmius  enim  et  ipse  643/111  legem 
de  incestu  tulit  ;  sed  res  vix  explanari  potest.  Hac  quo¬ 
que  causa  Crassus  ductus  esse  videtur,  ut  popularium  rem 
quam  antea  summo  studio  capessiverat  desereret;  nam 
postea  non  inveniemus  eum  ulla  in  re  a  popularibus  stetisse. 

Quo  anno  Crassus  quaestor  fuerit,  demonstrari  non 

Cic.  Brut.  43,  160.  2)  Liv.  LXIII.  Dio  Cass.  frgm.  87.  Plut.  Quaest. 

Rom.  360  ed.  Hutten. 

E  coniectura  Franc.  Fabricii:  Pigli.  III,  109.  Aero  ad  Hor.  I,  6,  30. 
h  Dio  Cass.  frg.  87  ed.  Dindorf.  Ascon.  in  Milon.  46. 

Lange  II,  554;  648. 

’)  Zumpt  Criminalpr.  500  Anm.  lul.  Obseq.  97. 

Fenestella  apud  Macrob.  Saturnal.  I,  10. 

Cic.  Brut.  43,  160. 

iq  Cic.  de  orat.  II,  59,  240.  II,  66,  267.  Lange  II,  648. 

potest :  Zumptius  coniecit  eum  annum  tricesimum  agentem 
i.  e.  644/1 10  quaesturam  gessisse:  sed  verisimile  est^)  Romanos 
iam  anno  aetatis  vicesimo  septimo  quaesturam  petiisse :  itaque 
id  tantum  constat  eum  ante  annum  641/113  quaestorem  factum 
non  esse.  Hoc  autem  anno  quominus  statuamus  magistratu 
eum  functum  esse  ea  res  obstat,  quod  hoc  anno  Romae  Lici¬ 
niam  defendit;  fuit  autem  quaestor  in  Asia  provincia.  Pig- 
hius  anno  642/112  quaestorem  eum  fuisse  putat.  Collegam 
habuit  Q.  Mucium  Scaevolam^),  filium  pontificis,  hominem 
iuris  peritissimum,  quem  in  omnibus  magistratibus  praeter 
tribunatum  et  censuram  collegam  habuit.  Provincia  in  qua 
Crassus  quaesturam  egit  fuit,  ut  diximus,  Asia.  Occasionem 
oblatam  humanitatem  Graecam  cognoscendi  Crassus  non 
omisit :  cum  enim  in  Asia  esset,  Metrodorum  Scepsium  Aca¬ 
demicum,  qui  memoriae  vi  notus  fuit  et  hanc  artem  consum¬ 
mavit^),  audivit  et  illo  doctore  eloquentiae  usus  est^).  Cum  autem 
ex  Asia  decessisset,  Athenas  profectus  philosophos  qui  tum 
florebant  audivit.  Erat  enim  cum  Crasso  Marcellus  iuvenis 
philosophiae  studiosissmus ;  hic  Crassum  impulit  ut  Char- 
madam  Academicum,  Carneadis  discipulum,  audiret:  dis¬ 
putavit  autem  non  solum  cum  eo,  sed  etiam  Platonis  Gorgiam 
cum  eo  legit  ^}.  Sed  quamquam  Cicero  multos  philosophos 
enumerat  quos  audivisse  Crassum  dicit,  tamen  ille  humani¬ 
tate  tantum  non  est  imbutus,  ut  non  Athenis  barbariam  prae 
se  ferret.  Biduo  enim  post  Athenas  venit  quam  mysteria 
Eleusinia  minora,  quae  vere  celebrabantur,  peracta  erant. 
Crassus  cum  initiari  vellet,  ut  referrentur  petiit.  Sed  Athe¬ 
nienses  quod  Demetrio  Poliorcetae  concesserunt,  quaestori 


Zumpt,  iiber  den  Bestand  der  philos.  Schulen  in  Athen.  Abhandl.  der 
Berl.  Akad.  1842  p.  67  u.  Anm:  ^^gewiss  nicht  friiher  ais  iio.“ 

2)  Lange  II,  600. 

Cic.  de  orat.  III,  20,  75.  Annal.  III,  119.  q  Cic.  Brut.  43,  161. 

6)  Plinius  nat.  hist.  VII,  24,  89.  q  Cic.  de  orat.  III,  20,  75.  II,  90,  365. 

Cic,  de  orat.  I,  13,  57;  de  lioc  Marcello  nihil  praeter  id  notura  quod  663/91 
aedilis  fuit. 

q  Cic.  de  orat.  I,  20,  93,  nisi  puteraus  Ciceronem  id  finxisse,  ut  Crassum 
ut  hominem  Graecum  praedicaret:  Charmadas  an  Crassum  admiratus  sit  (I,  20,  93) 
valde  dubitandum  est. 

1«)  Cic.  1.  1. 

Cic.  de  orat.  III,  20,  75. 

Romano  denegaverunt.  Crassus  autem  dolore  repulsae  iratus 
Romam  profectus  est. 

Cum  Romam  rediisset,  in  turbas  incidit  quibus  res  publica 
e  bello  lugurthino  fluctuabatur.  Num  ipse  ad  optimates  defen¬ 
dendos,  qui  accusationibus  eo  tempore  a  popularibus  vexa¬ 
bantur,  aliquid  adtulerit  incertum  est :  L.  Calpurnium  Pisonem 
defendisse  videtur :  sed  de  hac  re  dicetur,  ubi  de  causis  agam 
in  quibus  Crassus  versatus  est. 

C.  Mario  L.  Cassio  Longino  coss.  647/107  Crassus  annos 
triginta  tres  natus’)  tribunus  pl.  fuit.  Quamquam  hunc 
magistratum  ut  popularium  rem  capesseret  eum  petiisse 
exspectandum  erat,  cum  antea  tam  acri  studio  eorum  rei  de¬ 
ditus  esset,  tamen  certi  nihil  de  tribunatu  eius  notum  est. 
Consulto  agitationibus  sese  abstinuisse  videtur.  Collega  eius 
C.  Caelius  Caldus  legem  tabellariam  pertulit  et  C.  Popil- 
lium  Laenatem  perduellionis  accusavit,  sed.  Crassus  in  hac 
re  conticuit.  Ita  tacitus  fuit  eius  tribunatus,  ut,  nisi  Crassus 
apud  praeconem  Q.  Granium  cenavisset  idque  Lucilius 
narrasset  plane  nesciremus  eum  tribunum  fuisse.  Fuit 
autem  Q.  Granius  praeco  familiaritate  cum  Crasso  coniunc- 
tus®):  homo  dicacissimus,  qui  facetiis  persaepe  nobilissimos 
homines  perstrinxit.  Crassus  qui  ipse  facetissimus  esset  ex 
ingenii  similitudine  hunc  Granium  adamasse  videtur.  Num 
Granius  praeco  affinitate  quoque  cum  Crasso  coniunctus 
fuerit,  cum  inter  eum  et  C.  Marium  affinitatem  fuisse  suspi¬ 
cati  sint  homines  docti,  Marii  autem  filius  Crassi  filiam  in 
matrimonium  duxerit,  probari  non  potest  ^). 

Anno  qui  secutus  est  L.  Licinius  Crassus  ad  optimates  tran¬ 
siit.  Si  in  memoriam  revocaveris,  quam  acri  studio  adules¬ 
centulus  popularium  rem  sectatus  sit,  gravibus  causis  ut  hanc 
viam  desereret  inductum  eum  esse  statuamus  necCsse’  est. 
Conati  enim  sunt  hoc  anno  optimates  iugum  depellere  quod 
equites  apud  quos  tum  iudicia  fuerunt  iis  imposuerunt.  Ita¬ 
que  consul  anni  648/106  Q.  Servilius  Caepio,  vir  acer  et 

q  Cic.  Brut.  43,  160.  Cic.  de  orat.  I,  25,  I17  aequalis  meus. 

Lange  III,  65.  Cic.  Brut.  1.  1. 

5)  Lucii,  lib,  XI  frgm.  VI,  VII,  VIII,  IX.  Cic.  Brut.  43,  160  dis  delen¬ 
dum  censet  Mueller. 

q  Cic.  de  orat.  II,  62,  254  amicus  Crassi  dicitur,  II,  6o,  244  familiaris . 

q  Haakh,  Pauly  Realencyclop.  III,  959. 

fortis,  qui  in  numero  disertorum  habitus  est  i),’ legem  iu- 
diciariam  promulgavit  ^).  Qualis  fuerit  illa  lex  explicari 
non  potest ;  id  tantum  inter  omnes  constare  video,  pro  sena¬ 
toribus  legem  fuisse  latam,  equitibus  fuisse  detrimento. 
Conici  potest,  Caepionem  hac  lege  equitibus  iudicia  eripere 
conatum  esse  sive  eorum  potentiam  quam  iudiciis  tenebant 
ea  ratione  minuere,  ut  senatores  numero  iudicum  adiceren- 
tur.  Sed  cum  de  lege  Servilia  memoriae  perpauca  prodita 
sint,  de  hac  re  certi  nihil  dici  potest.  E  scriptis  historicorum 
qui  aut  aequales  Servilii  fuerunt  aut  non  multum  tempus 
post  libros  ediderunt  nihil  nobis  restat:  non  magis  e  Ciceronis 
verbis  quidquam  concludi  potest;  qui  tamen  de  hac  lege 
aliquid  tradiderunt  eorum  auctoritati  nihil  in  hac  quidem 
re  tribuitur.  Quaeritur  denique  sitne  lex  perlata.  De  qua 
re  homines  docti  dissentiunt.  Uni  enim,  quod  Tacitus  et 
Cassiodorius  Obsequensque  tradiderunt,  quodque  Valerius 
Maximus  Caepionem  patronum  senatus  appellatum  dixit, 
legem  perlatam  esse  arbitrantur;  alteri  perlatam  quidem 
eam,  sed  non  multo  post  lege  Servilia  Glauciae  abrogatam 
esse  dicunt;  praeterea  sunt  qui  legem  perlatam  negant, 
sed  promulgatam  suasam  antiquatam :  quorum  sententiam 
probo.  Etenim  quod  Tacitus  dicit  hac  lege  senatoribus  iudicia 
esse  reddita,  ei  rei  nihil  fidei  inest,  quoniam  constat  Taciti 
auctoritatem  in  antiquitatibus  esse  levem  ’^).  Cassiodorius 
autem  et  Obsequens  errasse  mihi  videntur:  praeterea  ex 
verbis  paucis  eorum  non  potest  concludi  legem  perlatam : 
iussit  forsitan  lex  quam  illi  legerunt,  ex  quorum  scriptis 
Cassiodorius  et  Obsequens  sua  decerpserunt,  iudicia  com¬ 
municari,  sed  quaeritur  factumne  sit  ut  communicarentur; 
quod  denique  Valerius  Maximus  Caepionem  patronum  senatus 
dictum  dicit,  is  legis,  qua  lege  perlata  ita  sit  appellatus, 
nullam  mentionem  facit.  Quid  obstat  quominus  putemus  Cae- 


1)  Cic.  Brut.  35,  135. 

Cic.  de  inv,  I,  49,  92. 

3)  Tacitus  annali.  XII,  60. 
q  Cassiodorus  ed  Mommsen  621. 

Obsequens  ed.  Jahn.  41. 

®)  Val.  Maxim.  VI,  9,  13. 

'^)  Niebuhr  Rdm.  Gesch,  I,  327  Anm:  ^^Tacitus  ist  in  den  Alterthiimern  der 
Verfassung  wenig  unterrichtetA 


24 


pionem  propter  studia  sua  patronum  appellatum  esse,  sive 
lex  perlata  sive  repudiata  est?  Praeter  hos  scriptores  autem 
nullus  ne  obiter  quidem  hanc  legem  attigit  excepto  Cicerone; 
Cicero  autem,  qui  ab  illo  tempore  quo  promulgabatur  pro¬ 
pius  abfuit,  ubicunque  de  hac  lege  verba  fecit  nihil  dixit 
unde  concludi  posset  legem  esse  perlatam.  Si  vero  lex  per¬ 
lata  et  iudicia  senatoribus  reddita  essent,  *  futurum  fuisse 
mihi  persuasum  est  ut  Cicero  Crassi,  qui  legem  suasit,  elo¬ 
quentiae  laudem  summam  daret:  quippe  cuius  eloquentia 
lex  stetisset,  qui  iugum  fregisset  quod  equites  senatoribus 
imposuissent,  qui  libidinem  refrenasset  et  quae  huius  modi 
dicuntur.  Nec  vero  quidquam  tale  Cicero  dixit,  cum  modo 
suasisse  eum  legem  nobis  tradiderit.  In  contione  autem 
maxima  civium  Crassus  splendida  oratione  i)  legem  suasit, 
ac  tam  clara  fuit  illa  oratio,  ut  Cicero  eam  a  pueritia  magi¬ 
stram  dicendi  sibi  fuisse  diceret  ^).  Quae  in  hac  oratione 
dixit,  iis  contraria  fuerunt,  quae  in  ea  quam  de  colonia 
Narbonensi  habuit,  suaserat;  illa  enim  senatum  detrecta¬ 
verat,  hac  laudibus  summe  extulit.  Qua  de  causa  Crassus 
sententiam  suam  mutaverit,  pro  certo  affirmari  non  potest : 
videtur  tamen  populares  propter  denuntiationes ,  quas  in 
defensione  Liciniae  aliisque  in  causis  noverat,  despicere 
coepisse:  et  ipse  cum  in  ordine  magistratuum  progrederetur 
quid  periculi  ex  his  denuntiationibus  immineret  cognovit. 
In  paucis  dictis  quae  nobis  de  hac  oratione  restant  inest 
furor  quidam  et  veritas:  ut  in  illo:  ubi  libido  dominatur,  est 
innocentiae  leve  praesidium,  et,  eripite  7tos  e  faucibus  e.  q.  s.  ^). 

Suspicati^)  sunt  homines  docti  contra  legem  C.  Mem¬ 
mium  dixisse :  sed  ne  id  quidem  constat :  Crassum  in  con¬ 
tione  aliqua  contra  Memmium  dixisse  notum  est:  facetiis 
superbiam  eius  carpsit;  post  annum  645/109^)  factum  est; 
sed  eum  in  hac  lege  suadenda  contra  Memmium  dixisse,  e 
Ciceronis  verbis  non  potest  concludi. 


q  P.  Rutilius  Rufus  genus  dicendi  non  probavit:  de  orat.  I,  53  227: 
turpiter  et  flagitiose  dicta  esse  dixit. 

q  Cic.  Brut.  44,  164.  ,  . 

Meyer  fragm.  299. 

Lange  III,  64.  Ellendt  histor.  eloq.  Rom.  LXXIII.  Drumann  IV,  63. 
Cic.  de  orat.  II,  66,  267.  II,  59,  240  olim. 

Lange  III,  64. 

Pro  Q.  Servilio  Caepione  Crassus  postea  orationem  ha¬ 
buit,  defensiunculam  i),  non  brevem  ut  laudationem,  sed  ut 
orationem  brevem.  Quaeritur  autem  quo  anno  et  qua  in  causa 
eam  habuerit.  Disserendum  hic  de  loco  Ciceronis,  qui  in  Brut. 
44,  162  nunc  quidem  habet:  in  consulahi  Crassum  pro  Caepione 
dixisse :  sed  id  si  statuamus,  decem  fere  annis  dixit  postquam 
res  facta  erat  propter  quam  Caepio  in  iudicium  vocatus 
est.  Res  enim  ita  fuit.  Q.  Servilius  Caepio  consul  a.  648/106 
e  templo  Tolosae  urbis  in  provincia  Gallia  aurum,  quod  olim 
Galli  e  templo  Apollinis  Delphico  rapuerant  ibique  condi¬ 
derant,  eripuerat^):  idem  cum  proconsul  cum  Cn.  Mallio  sive 
Manilio  consule  contra  Cimbros  pugnaret,  649/105  a  Cimbris 
victus  et  castris  exutus  est:  temeritate  Caepionis  clades 
accepta  est.  Accusatus  igitur  a  tribunis  pl.  est:  de  amis¬ 
sione  exercitus  se  defendit,  fortunam  increpabat  ^).  Damnatus 
est.  Quam  poenam  passus  sit,  omnino  quam  viam  causa 
tenuerit  ignoratur.  Id  quidem  verisimile  esse  videtur,  eum 
non  multo  post  id  tempus  quo  clades  accepta  est,  in  iudicium 
vocatum  esse.  Deinde  rogatione  L.  Cassii  Longini  ^),  qui 
650/104  tulerat,  ut  quem  populus  damnasset  cuive  imperium 
abrogasset  in  senatu  non  esset,  e  senatu  eiectus  videtur. 
Sed  populus  ira  excitatus  longius  etiam  videtur  provectus 
esse.  Propter  aurum  enim  Tolosanum  C.  Norbanus  trib.  pl. 
quaestionem  extraordinariam  rogavit  ^):  quo  anno  id  actum  sit, 
de  hac  re  dubitatur;  putant  enim  homines  docti  anno  659/95 
factum  esse,  cum  Cicero  Crassum,  qui  hoc  anno  consul  fuit, 
in  consulatu  pro  Caepione  dixisse  dicat.  Sed  haec  sententia 
non  probatur.  Non  eam  quidem  causam  probo  qua  Momm- 
sen  hanc  sententiam  refutandam  putavit :  quod  enim  in  Granii 
Liciniani  fragmentis  est :  Cn.  Manilius  ob  eandem  causam 
q^lam  et  Cepio  L.  Saturnini  rogatione  e  civitate  est  cito 
(Bernays:  plehisscito)  eiectus.  Mommsen^)  haec  verba  ita 


9  Brut.  44,  162;  ita  e  coniectura  Ludovici  Langii,  viri  doctissimi,  scriben¬ 
dum  puto:  cf:  quaestiuncula  de  orat.  I,  22,  102. 

9  Dio  Cass.  fragm.  90,  91.  Strabo  IV,  I13.  lustin  XXXII,  3,  ii. 

Auct.  ad  Herenn.  I,  24. 

9  Lange  III,  68.  Ascon  in  Cic.  or.  pro  Cornei,  fragm.  26. 

9  Cic.  de  nat.  deor.  III,  30,  74. 

9  Grani  Liciniani  fragm.  ed.  Pertz  10. 

9  Mommsen  Rom.  Gesch.  II,  182  Anm. 

interpretatus  est:  Caepionem  rogatione  L.  Saturnini  esse 
eiectum  eademque  Cn.  Manilium.  Cum  autem  L.  Satur¬ 
ninus  654/100  esset  occisus,  rem  anno  659/95  non  esse  actam. 
Sed  facile  concedes  hanc  quam  Mommsen  putat  sententiam 
in  his  verbis  non  inesse.  Scriptor  ille  nihil  dicit  nisi  Cae¬ 
pionem  ob  eandem  causam  eiectum  esse  qua  Manilius  qui 
Saturnini  rogatione  eiectus  est.  E  verbis  autem  apparet 
Caepionem  propter  cladem  acceptam  in  exsilium  missum 
esse:  nam  et  ipse  Manilius  propter  hanc  cladem  e  civitate 
eiectus  et  in  exsilium  pulsus  est.  Propter  cladem  acceptam 
autem  650/104  accusatus  videtur  esse.  Itaque  si  hoc  anno 
Caepio  in  exsilium  missus  est,  659/95  accusatus  non  est,  et 
Crassum  in  consulatu  pro  eo  dixisse  statuendum  non  est. 
At  dixit  Crassus  pro  Caepione:  non  de  clade  accepta;  nam 
Caepio  ut  homo  disertus  se  ipse  defendit.  Itaque  in  alia 
causa  pro  Caepione  eum  orationem  habuisse  verisimile  est: 
cum  C.  Norbanus  rogationem  de  auro  Tolosano  tulisset. 
Quo  anno  id  fecerit,  non  constat;  sed  in  consulatu  Crassi 
Norbanus  ipse  accusatus  est  i) :  itaque  hoc  anno  neque  Nor¬ 
banus  rogationem  illam  tulit  neque  Crassus  pro  Caepione 
dixit.  Ciceronis  igitur  verba  corrupta  esse  videntur:  quo¬ 
modo  corrigenda  sint  non  patet.  Verba  in  consulatu  for¬ 
tasse  interpolatoris  sunt,  qui  propter  verba  postrema  cen¬ 
soris  oratio  antea  consulis  m.entionem  desiderabat.  Fortasse 
in  vocabulo  constdatu  latet  peculatus  ^). 

E  re  videtur  omnia  pertractare  quae  nobis  de  Caepione 
tradita  sunt.  Rogationi  Norbani  L.  Aurelius  Cotta  et  T. 
Didius  collegae  intercesserunt:  tumultus  est  factus,  tribuni 
qui  intercesserunt  e  rostris  deiecti  sunt,  M.  Aemilius  Scaurus 
lapide  percussus  est.  Quaestione  facta  Caepio  damnatus 
est  eiusque  bona  publicata  sunt.  Familia  eius  hac  poena 
periit:  filiae^)  enim  eius  corpore  quaestum  fecerunt.  Quid 
de  ipso  Caepione  factum  sit,  de  hac  re  dissentiunt  scriptores. 
Disserendum  hic  de  binis  locis  Ciceronis  et  Valerii  Maximi. 
Cicero  enim  Q.  Caepionem  quendam  Smyrnae  exsulem 

q  Mommsen  Rom.  Gescli,  Iiq  21 1.  q  L.  Langii  est  coniectura.  E  verbis 
per  compendium  scriptis  c,  ^peculatus  consulatu  corruptum  videtur, 

Cic.  de  orat.  II,  47,  197. 

Timagenes  apud  Strab,  IV,  l,  13. 

q  Cic.  pro  Balbo  ii,  28. 

vixisse  dicit:  ante  P.  Rutilium  Rufum  qui  anno  662/92 
damnatus  est  eum  nominat :  itaque  verisimile  est  eundem  fuisse 
Caepionem  qui  damnatus  erat  et  qui  Smyrnae  exsul  vitam 
egit.  Propterea  homines  docti  putant  Caepionem  nostrum 
exsilio  damnatum  esse,  id  quod  e  Granii  Liciniani  verbis  elu¬ 
cere  vidimus.  Sed  Cicero  ipse  in  Tuscul.  disputt.  lib.  V, 
5,  14  inter  illos  eum  enumerat  qui  summis  cruciatibus  affecti 
sunt :  inter  M.  Atilium  Regulum  et  M’.  Aquilium  ^).  Itaque 
nescio  an  ex  his  nobis  concludere  liceat  Caepionem  in  car¬ 
cerem  coniectum  in  quaestione,  quae  de  auro  Tolosano  habita 
est ,  eculeum  conscendisse  et  deinde  in  exsilium  missum 
esse.  Congruunt  haec,  si  rem  ita  nobis  fingimus,  cum  iis  quae 
Valerius  Maximus  2)  nobis  tradidit:  L.  Rheginum  tribunum 
pl.  veteris  amicitiae  memorem  eum  publica  custodia  liberasse. 
Ipse  autem  Valerius  Q.  Caepionem  in  publicis  vinculis  spiri¬ 
tum  deposuisse  dicit  corpusque  eius  funesti  carnificis  mani¬ 
bus  laceratum  in  scalis  Gemoniis  spectatum  esse.  Rem 
exaggerasse  Valerius  mihi  videtur.  De  praeturae  Caepionis 
splendore,  de  triumphi  claritate,  de  maximi  pontificis  sacer¬ 
dotio cuius  ille  mentionem  fecit,  nihil  notum  est;  quae 
finxit  Valerius  ut  Caepionis  sors  eo  miserior  videretur. 
Eum  eculeum  concendisse  apud  scriptores  quorum  libris 
usus  est  repperit.  Sed  eum  perisse  corpusque  eius  lacera¬ 
tum  esse  Valerius  ex  aequalium  suorum  sententia  finxit  ut 
qui  crudelissimis  spectaculis  gauderent  et  imperatorum 
saevitia  corrupti  essent.  Itaque  ut  paucis  sententiam  meam 
comprehendam:  Q.  Servilius,  cui  clade  accepta  imperium 
abrogatum  erat,  in  iudicium  vocatus  est  et  se  ipse  defendit: 
sed  damnatus  et  e  senatu  eiectus  est.  Deinde  Norbanus 
quaestionem  de  auro  Tolosano  rog-avit:  Caepio  in  carcerem 
coniectus  et  eculeum  conscendit.  Res  fuit  manifesta;  itaque 
L.  Licinius  Crassus  oratiunculam  sive  laudationem  habuit^ 
At  Caepio  absolutus  non  est  iamque  in  eo  fuit  ut  corpus 


9  Cicero  de  orat.  II,  47,  197:  de  gravi  miseraljilique  casu  Caepionis 
dicit:  Gellius  III,  9,  7  misero  cruciabilique  exitu  eum  perisse.  Val,  Max.  VI,  9,  13, 
9  Val.  Max.  IV,  7,  3. 

Cf.  de  hac  re  quae  Bardt  attulit  in  libello  suo  qui  inscribitur :  die  Priester 
der  vier  grossen  Collegien  aus  romisch-republikanischer  Zeit.  Programm  des  k. 
Wilhelms  -  Gymnas.  Berl,  1871.  p.  6:  negat  Q.  Servilium  Caepionem  pontificem 
maximum  fuisse. 

eius  a  carnifice  laceraretur  cum  a  L.  Rhegino  tribuno  pl. 
publica  custodia  liberatus  est.  Smyrnam  in  exsilium  disces¬ 
sit  ibique  civis  factus  est.  Si  alterum  exemplum  exstaret 
quo  probarem  cives  Romanos  eculeum  conscendisse,  non 
dubitarem  quin  ita  uti  dixi  rem  sese  habuisse  dicerem ; 
nullum  tamen  exstat.  At  ne  criminis  quidem,  quo  Caepio 
in  indicium  vocatus  est,  sacrilegii  ullum  exemplum  exstat, 
et  in  hac  re  turbis  illis,  quibus  tum  res  publica  fluctuabatur, 
aliquid  concedendum  puto. 

Aedilitatem^)  curulem  L.  Licinius  Crassus  eodem  anno 
quo  Q.  Mucius  Scaevola  P.  f.  gessit ;  quo  anno  notum  non  est: 
non  ante  annum  648/106  quo  Cicero  natus  est,  illum  aedilem 
fuisse  ex  eius  verbis  colligimus  qui  se  illam  aedilitatem 
vidisse  dicit Cum  Crassus  614/140  natus  esset,  lege  Villia 
annali  ante  annum  651/103  aedilis  fuisse  non  potest,  cum 
legitimus  annus  huius  honoris  tricesimus  septimus  aetatis 
esset  Ex  eadem  lege  non  post  annum  653/101  aedilitatem 
gessit,  cum,  si  praetor  et  consul  fuit  ut  fuit,  biennium  inter 
hos  magistratus  non  fuisset :  anno  enim  659/95  consul  fuit. 
Itaque  aut  651/103  aut  652/102  aut  653/101  aedilis  fuit.  Pig- 
hius  anno  653/101  eum  aedilitatem  gessisse  dicit,  sed 
argumentis  nec  probavit  nec  probari  posse  puto.  Aedilitas 
Crassi  et  Scaevolae  cum  cottidianis  et  vernaculis  rebus 
populo  satisfacere  se  posse  non  putarent^),  apparatu  et 
luxuria  innotuit,  ita  ut  Cicero  eam  inter  ornatissimas  eius 
aetatis  fuisse  dicat.  Leonum  enim  complurium  pugnam 
primi  dederunt,  quem  ludorum  splendorem  Sulla  Pompeius 
Caesar  imitati  sunt  et  superaverunt.  Rem  ita  adornasse 
videntur  ut  Scaevola*^)  leones  adveheret,  Crassus  scenam 
columnis  Hymettiis  quattuor  adornaret,  quibus  postea  por¬ 
ticum  domus  suae  ornavisse  videtur.  Num  eodem  anno 
atria  Licinia  a  L.  Licinio  Crasso  sint  aedificata,  incertum 


9  Cic.  Brut.  43,  161. 

9  Cic.  Verr.  IV,  59,  133. 

3)  Pigh.  Annali.  III,  157. 

9  Cic.  de  orat,  III,  24,  92. 

9  Cic.  Verr.  IV,  59,  133. 

9  Plin.  VIII,  20,  16.  Solin.  27,  22. 

9  Plin.  XVII,  I,  6  quattuor^  XXXVI,  33  aex  colum7iis  domum  ornavit. 
Val.  Maxim,  IX,  i,  4.  ut  homo  grandiloquus  decem  columnas  enumerat. 

est:  omnino  ignoratur  utrum  illa  atria  ab  eo  sint  nominata^) 
necne. 

Praeturam  L.  Licinius  Crassus  eodem  anno  gessit,  quo 
Q.  Mucius  Scaevola  2),  sed  quo  anno,  traditum  non  est  et 
solis  argumentis  internis  tempus  definiri  potest.  Cum  Cras¬ 
sus  659/95  consul  fuerit  et  e  lege  Villia  annali  duobus  annis 
superioribus  magistratum  gerere  non  licuerit,  anno  656/98, 
si  suo  anno  magistratum  gessit,  praetor  fuit.  Eadem  ratione 
annus  definitur  ante  quem  praeturam  gerere  non  potuit. 
Anno  enim  614/140  natus  cum  esset,  651/103  aedilis  fuit,  si 
suo  anno  hunc  magistratum  gessit,  id  quod  certis  testimoniis 
probari  posse  supra  negavi.  Itaque  biennio  tantum  post 
praetor  fieri  potuit  i.  e.  anno  654/100.  Tres  sunt  igitur  anni 
654/100  —  656/98  quibus  praeturarn  ut  gereret  fieri  potuit. 
Inter  hos  tres  annos  igitur  argumentis  eligendus  erit  is  annus 
quo  Crassus  praetor  fuit.  Teuffelius  ^),  ut  prius  aliorum  sen¬ 
tentiam  refutem,  anno  654/100  eum  praeturam  cum  Q.  Mucio 
Scaevola  gessisse  e  verbis  Ciceronis  conclusit,  quae  exstant 
in  oratione  pro  C.  Rabirio  perduellionis  reo  7,  21.  Cicero 
hic  eos  homines  enumerat,  qui  ad  opprimendum  tumultum 
a  Saturnino  et  Glaucia  excitatum  armati  in  forum  concurre¬ 
runt.  Sequitur  autem  Cicero  in  enumerandis  hominibus 
quendam  ordinem  e  magistratibus,  quos  illi  gerebant,  et 
dignitate  deductum.  Primum  igitur  consules  et  senatum 
venisse  dicit,  deinde  consulares  qui  tum  erant ;  deinde  Cicero 
qui  secuti  sunt  his  verbis  significat:  ,,cum  omnes  praetores, 
cuncta  nobilitas  ac  iuventus  accurreret:  Cn.  et  L.  Domitii, 
L.  Crassus,  Q.  Mucius,  C.  Claudius,  M.  Drusus;  cum  omnes 
Octavii  Metelli  Julii  Cassii  Catones  Pompei;  cum  L.  Philippus 
e.  q.  s.“  Hunc  locum  Teuffelius  ita  interpretatus  est:  omnibus 
praetoribus  significari:  Cn.  et  L.  Domitios,  L.  Crassum  et 
eos  qui  sequuntur;  cuncta  nobilitate  et  iuvenhite  Octavios 
Metellos  Julios  e.  q.  s.  et  si  rationem  qua  utitur  Cicero  in 
enumerandis  hominibus  qui  antecedunt  respicis,  nihil  est 
quidni  haec  verba  ita  accipi  mus.  Numerus  hominum  op¬ 
time  cum  numero  praetorum  congruit:  sex  enim  praetores 


Cic.  pro.  Quintio  12,  25. 

■^)  Cic.  Brut.  43,  161. 
b  Pauly  Realencyclop.  V,  185,  Anm.  I. 

erant.  Sed  quaeritur  cuius  anni  praetores  intellegendi  sunt. 
Teuffelius  putavit  hic  praetores  anni  654/100  enumerari:  sed 
non  respexit  verba  Ciceronis  quibus  constat  eo  anno 
Glauciam  quoque  praetorem  fuisse:  itaque  septem  praetores 
hoc  anno  fuerunt;  id  quod  fieri  non  potuit.  Itaque  huius 
anni  praetores  eos  fuisse  negandum  est.  At  fortasse  dixerit 
quispiam  anni  655/99  praetores  designatos  hic  enumerari, 
cum  res  circa  tempus  quo  comitia  habebantur  sit  gesta  : 
a.  IV.  Id.  Dec.  enim  Saturninus  eiusque  socii  interfecti  sunt. 
Sed  ne  id  quidem  veri  simile  esse  videtur.  Quamqucim  enim 
fieri  potuit  ut  L.  et  Cn.  Domitii,  L.  Crassus,  Q.  Mucius, 
M.  Drusus  eo  anno  praeturam  gererent,  tamen  C.  Claudium 
hoc  anno  aedilem  fuisse  constare  video  ^):  is  ipse  anno  659/95 
praetor  fuit^).  Itaque  cum  eos  qui  a  Cicerone  enumerantur 
neque  anno  quo  Saturninus  interfectus  est  neque  eo  qui 
secutus  est  praetores  fuisse  verisimile  sit,  restat  ut  L.  Lici¬ 
nium  Crassum  anno  656/98  praeturam  gessisse  putemus. 
Eorum  igitur  sententiam  probo,  qui  hoc  anno  L.  Licinium 
Crassum  et  Q.  Mucium  Scaevolam  praetores  fuisse  putant. 
Sed  est  alia  puoque  causa  quamobrem  ita  sese  rem  habere 
puto.  Q.  Mucius  vScaevola  e  praetura  Asiam  provinciam 
obtinuit®):  legatus  eius  P.  Rutilius  Rufus  fuit.  Qua  severi¬ 
tate  in  publicanos,  qua  iustitia  in  provinciales  fuerit  notum 
est.  Sed  novem  tantum  menses  provinciam  administravit: 
causam  si  quaeres  cur  tam  cito  decesserit  habebis,  si  mecum 
statues  eum  consulatum  petiisse.  Cum  autem  anno  657/97 
in  provincia  esset,  ut  in  tempore  Romam  ad  comitia  veniret 
ante  tempus  ei  decedendum  fuit.  Si  non  hanc,  aliam  causam 
non  video.  Itaque  si  Q.  Mucius  Scaevola  656/98  praetor 
fuit,  Crassus  quoque  hoc  anno  praeturam  gessit,  cum  collega 
Scaevolae  omnibus  in  miagistratibus  praeter,  tribunatum  et 
censuram  fuit'').  De  praetura  Crassi  nihil  traditum  est.  Prae¬ 
tor  urbanus  sive  peregrinus  fuisse  videtur,  cum  diutius  quam 
quaestor  a  foro  non  abfuisset  ^). 

Cic.  Bmt.  62,  224.  Lange  III,  82.  ®)  Pliii.  nat.  hist,  VIII,  7. 

h  Cic.  Verr.  II,  49.  Drum  II,  182.  Cic.  de  off.  II,  16.  q  Mommsen  Rom. 
G.  II^  2T3. 

Drumann  VI,  53  Anm.  5.  Lange  III,  89 
9  Cic.  Brut.  43,  t6i. 

Cic.  de  orat.  II,  90,  365. 


Anno  659/95  L.  Licinius  Crassus  Q.  Mucius  Scaevola 
consules  sunt  facti  ^).  L.  Licinius  Crassus  annos  quadra¬ 
ginta  quinque  natus  erat,  qua  aetate  et  robore  et  prudentia 
floret  homo  et  agendi  cupidus  est.  Neque  status  et  condicio 
illius  temporis  iis  obstabat,  qui  malis  rei  publicae  mederi 
in  animo  habebant.  Domi  forisque  pax  fuit  2).  Saturnini 
et  Glauciae  tumultu  oppresso  unda  belli  civilis  recubuit  et 
causis  tantum,  quibus  illorum  socii  vexabantur,  esse  inter 
cives  dissensionem  apparuit.  Itaque  consules  malum  quo 
ex  bello  Punico  secundo  civitas  laborabat,  si  non  funditus 
evellere  tamen  quantum  poterant  reprimere  sunt  conati  : 
multitudinem  enim  hominum  minuere  studebant,  qua  Roma 
abundabat,  unde  quicunque  novi  aliquid  moliebantur  mate¬ 
riam  tumultus  petebant.  Undique  enim  ex  Italia  ex  coloniis 
et  civitatibus  foederatis  Romam  homines  convenerunt,  ut 
omnibus  commodis  fruerentur,  quae  ex  civitate  Romana 
redundabant.  Domi  enim  muneribus  tantum  premebantur. 
Ut  Romani  orbem  terrarum  subigerent,  Italici  copias  et 
pecuniam  et  naves  praebuerunt;  at  ipsi  nihil  fructus  acce¬ 
perunt;  socii  belli  non  pacis  fuerunt.  Itaque  quovis  modo 
civitatem  Romanam  adipisci,  Romani  contra  ob  eam  causam 
reicere  studuerunt.  At  quamquam  multis  edictis  et  legibus 
magistratus  socios  a  civitate  prohibere  conati  sunt,  ut  Ita¬ 
lici  in  suam  quisque  civitatem  redirent  impetrare  non  potu¬ 
erunt.  Astutia  enim  et  necessitas  Romanorum  leges  elusit 
magis  magisque  Italicorum  multitudine  eorum  numerus 
Romae  auctus  est,  qui  sua  condicione  contenti  non  essent. 
Nam  eam  rationem  qua  sola  malum  reprimi  potuit,  ut 
condicio  omnium  sociorum  aequaretur  eademque  omni¬ 
bus  esset  civitas,  ut  societatis  non  solum  onera  tolerarent, 
sed  etiam  commoda  perciperent,  non  adhibuerunt,  quin 
etiam  iis  viris,  qui  hac  ratione  rem  perficere  studuerunt, 
avaritia  inducti  obstiterunt.  Orta  autem,  haec  pravitas  Ro¬ 
manorum  ex  eodem  fonte,  e  quo  magnitudo  imperii.  Cum 
enim  propterea  res  Romana  magna  facta  esset  et  crevisset, 
quod  unius  urbis  moenibus  omnes  opes  quibus  Romani  at- 


1)  Lange  III,  87.  Drum.  IV,  64. 

Obsequens  iio. 

b  Lange  III,  87.  q  Mommsen  Rom.  Gesch,  II  233. 

que  eorum  socii  pollebant,  continebantur,  futurum  putaverunt 
ut  vires  imperii  infringerentur  resque  publica  turbaretur,  si 
non  Romani  soli  sed  etiam  socii  civitatem  Romanam  conse¬ 
cuti  imperii  participes  fierent.  Quod  autem  ad  constituendum 
imperium  aptissimum  fuerat,  idem  rei  publicae  detrimento 
esset  necesse  fuit,  si  rei  publicae  condicione  mutata  imperandi 
rationem  mutari  nollent.  Ita  factum  est  ut  malum  perduraret, 
ut  qua  sola  via  illa  mala  sanari  potuerunt  ea  obstrueretur. 
Semper  aucta  est  multitudo  hominum  qui  Romam  convene¬ 
runt,  quibusque  malis  obruebatur  civitas  nuper  e  tumultu 
Saturnini  et  Glauciae  homines  sapientes  cognoverunt.  Qui 
tumultus,  ad  quem  opprimendum  Crassum  et  Scaevolam  arma 
sumpsisse  diximus  movisse  eos  videtur,  ut  malum  reprimere, 
multitudinem  minuere  conarentur.  Neque  hi  soli  homines 
sed  etiam  alii  rem  cum  iis  communicaverunt:  imprimis  is  i) 
qui  eo  tempore  princeps  senatus  fuit,  vir  dignitate  et  rebus 
gestis  clarus,  M.  Aemilius  Scaurus,  eadem  superbia  et  odio 
in  plebem  incensus  qua  L.  Licinius  Crassus.  Nam  hic  cum 
consulatum  peteret,  socerum  suum  Scaevolam  dimisit,  ne  eo 
praesente  manus  hominum  prensaret,  quod  indigne  fieri 
putabat,  ille  quondam  Statii  versibus  populum  tumultuan¬ 
tem  allocutus  est,  imitans  Scipionem, 

St,  tacete ,  quid  hoc  clamoris  ?  quibus  nec  mater  nec  pater, 
Tanta  confidentia?  Auferte  istam  enim  superbiam! 

Itaque  L.  Licinius  Crassus  et  Q.  Mucius  Scaevola  legem 
de  civitate  tulerunt.  Haec  lex  imaginem  hominum  qui  tu¬ 
lerunt,  ut  iuris  peritorum  et  eloquentia  et  causis  pugnare 
consuetorum,  prae  se  fert.  Nam  quamquam  pauca  exstant, 
e  quibus  concludi  possit,  qualis  lex  fuerit,  id  interesse  vide¬ 
tur  inter  eas  leges  quae  antea  de  civitate  latae  erant  et  - 
legem  Liciniam  Muciam,  quod  Claudia  et  lunia  omnes  ex¬ 
pellebantur,  Licinia  autem  et  Mucia  non  eiciebantur,  sed 
civitate  uti  seque  pro  civibus  gerere  qui  cives  non  essent 
prohibebantur.  Via  autem  qua  civitatem  socii  sibi  parabant, 
ut,  si  civis  Romanus  quem  accusavissent  damnatus  esset. 


Cic.  de  or.  II,  64,  257. 

2)  Lange  I,  605,  Cic,  de  or.  I,  24,  ii2,  Val,  Max.  IV,  5,  4. 

Cic.  de  or.  II,  64  257. 

De  hac  lege  omnia  quae  dici  posse  mihi  videntur  contexuit  L.  Lange 
III,  88. 

cives  fierent,  interclusa  non  est  ^).  Quaestiones  autem  hac 
lege  factae  sunt  et  ii  qui  convicti  sunt  se  sine  ullo  iure  pro 
civibus  gerere  in  ius  civitatis  suae  redacti  sunt. 

Legem  Cicero  non  modo  inutilem  sed  etiam  perniciosam 
rei  publicae  fuisse  dicit  ^);  in  eadem  sententia  stat  Sallustius 
qui  citra  Padum  omnibus  legem  Liciniam  taetram  fuisse 
dicit  ^).  Quodsi  L.  Licinius  Crassus  et  collega  putavit  hac 
se  lege  malis  rei  publicae  mederi  posse,  ut  socios  ex  urbe 
eicerent  et  in  eum  statum  quem  illi  nullo  modo  ferre  possent 
redigerent,  probo  eorum  sententiam ;  nam  in  rei  publicae 
condicione  mutanda  vi  nihil  proficimus.  Non  abhorret  autem 
haec  ratio  rei  publicae  gerendae  ab  hominibus  istius  aetatis : 
nam  is  ipse  Crassus  rhetores  Latinos,  cum  esset  censor,  de 
qua  re  dicetur,  Roma  eiecit,  quasi  hac  via  protervitas  et  dica¬ 
citas  iuvenum  qui  ab  illis  erudiebantur  reprimi  potuerit. 
Sed  ita  statuere  ea  re  prohibeor,  quod  Crassus,  de  qua  re 
dicetur,  a  Marco  Livio  Druso  postea  stetit.  Quid  ille  egit, 
certo  Crasso  non  ignotum  fuit:  ut  civitas  Italicis  daretur. 
Quanta  autem  levitas  Crassi  fuisset,  si  id,  quod  paullo  ante 
lege  quantum  potuit  prohibere  studuit,  postea  summa  con¬ 
tentione  defendisset?  Si  iuvenili  aetate  Crassus  hanc  legem 
tulisset,  non  dubitarem  quin  res  ita  accipienda  esset.  Sed 
Crassus  ea  aetate  fuit,  cum  legem  ferret,  qua  sententiam  vir 
non  facile  mutat.  Itaque  id  mihi  concedes,  si  non  praeoc¬ 
cupatus  sententia  aliqua  res  quas  Crassus  gessit  perpenderis, 
si  aliud  consilium  in  hac  lege  infuisse  demonstrare  possim, 
quo  Crassus  non  modo  non  stultus,  sed  studiosus  rei  publi¬ 
cae  servandae  videretur,  sententiam  meam  si  non  omnes 
numeros  probabilitatis  explere  tamen  non  neglegendam  esse, 
lam  dixi  autem  M.  Aemilium  Scaurum  socium  Crassi  in 
lege  promulganda  fuisse  perhiberi:  ubi  Cicero  huius  rei 
mentionem  facit,  quid  ille  de  populo  qui  in  contionibus  ver¬ 
sabatur  cogitarit  affert:  despexit  ille  multitudinem.  Eadem 
sententia  fuit  Crassus.  Intellexerunt  autem  viri  sapientes 
si  legibus  rei  publicae  malis  mederi  vellent  id  ante  omnia 
curandum,  ut,  cum  de  qualibet  lege  sententia  ferretur,  cives 
sententias  ferrent,  non  homines  qui  undique  Romam  con- 


h  Cic.  pro  Balbo  24,  54, 

^  Cic.  pro  Cornei,  frag.  10. 

3)  Sallust.  fragm.  iib,  I,  15  ed.  Dietsch. 

fluxerant  et  sive  suo  commodo  ducti  sive  ab  hominibus 
novarum  rerum  cupidis  corrupti  sententiam  ferebant.  Non 
ut  socii  in  pristinum  statum  redigerentur,  sed  ut  civium 
sententia  res  publica  administraretur,  Crassus  legem  promul¬ 
gavisse  mihi  videtur:  esse  pro  cive  qui  civis  non  sit  non 
licere. 

Quamquam  quaestio  acerrima  de  civitate  e  lege  Licinia 
Mucia  facta  est  ^),  tumultus  non  est  ortus :  pax  domi  forisque 
fuit.  Ea  quae  animi  aequalitas  consulum  in  lege  promul¬ 
ganda  fuit,  in  ceteris  rebus  non  fuit:  Q.  enim  Mucius  Scae¬ 
vola,  ne  aerario  oneri  esset,  provinciam  non  obtinuit  et 
Romae  mansisse  videtur  2):  Crassus  autem  noster  consul  in 
Galliam  quam  provinciam  sortitus  erat  profectus  est^).'  Non 
male  provinciam  administrasse  videtur:  homo  quidem  ei  ini¬ 
micissimus  C.  Carbo,  filius  illius  Carbonis  quem  Crassus 
iuvenis  accusaverat,  secutus  est,  ut  ex  eius  administratione 
materiam  accusationis  peteret.  Sed  Crassus,  quamquam 
consilium  ei  notum  erat,  locum  ei  in  tribunali  adsignavit^). 
Cum  autem  Crassus  triumphi  cupiditate  flagraret,  quosdam  Al¬ 
pium  incolas,  qui  Romanorum  agros  excursionibus  et  latrociniis 
vastabant,  sed  neque  duce  certo  neque  eo  numero  erant,  qui 
hostes  populi  Romani  dicerentur^),  consectatus  est  et  confecit  ^). 
Romam  rediit,  triumphum  a  senatu  petiit;  iam  in  eo  erat  ut 
senatus,  quem  eloquentia  sua  regebat,  ei  triumphum  decer¬ 
neret,  cum  collega  eius  Scaevola  intercessit’),  qua  re  trium¬ 
phum  non  est  assecutus.  Intercessionem  hanc  Crassus  causa 
Curiana  de  qua  dicetur  ultus  est. 

L.  Licinio  Crasso  Q.  Mucio  Scaevola  coss.  Hortensius, 
undevigenti  annos  natus  in  senatu  Africae  causam  defendit  ®), 


q  Cic.  pro  Balbo  21,  48. 

q  Znmpt  Studia  Romana  26 :  de  Gallia  Rom,  provincia. 

®)  Haakh,  Pauly  IV,  1061  Anm:  Mdglich  wdre  allerdings  dass  die  lex 
de  civibus  regundis  den  Anlass  zur  Sendung  des  Consuis  nach  Galien  gegeben 
hdtteP 

Val.  Maximus  III,  7,  6. 

®)  Cic.  de  inv.  II,  37,  iii. 

®)  Quod  Haakh,  Pauly  IV  io6[  Anm.  Crassum  propter  hoc  bellum 
Licini  forum  condidisse  coniecit,  ideo  parum  verisimile  est,  quod  Cato  iam 
Licini  fori  mentionem  fecisse  videtur:  Plin.  III,  124  auctor  est  Cato. 

’)  Zumpt  studia  Romana  26. 

*)  Cic.  Brut.  64,  229. 

et  Halaesini  de  senatu  cooptando  leges  a  senatu  peti¬ 
verunt  ^). 

Anno  662/92  Crassus  cum  annum  undequinquag^esimum 
ageret 2)  ad  summum  magistratum  pervenit:  censor  est  fac¬ 
tus^).  Censura  autem  ante  omnes  magistratus  quicunque 
aliquid  ad  rem  publicam  ordinandam  conferre  studebant  uti 
soliti  sunt  et  Crassus  ita  censuram  gessit  Quominus  autem 
magistratum  ad  finem  perduceret  dissensione  prohibitus  est 
quae  inter  eum  et  collegam  est  exorta.  Collega  autem  fuit 
Cn.  Domitius  Ahenobarbus  %  vir  strenuus  et  vehementis  in¬ 
dolis  ^),  qui  priscorum  hominum  severitatem  imitatus  est  ob 
eamque  causam  morum  correctorem  agere  potuit.  At  Crassus, 
ne  dicam  eum  luxuriae  deditum  fuisse,  artificum  opera  sibi 
quamvis  summis  pretiis  comparaverat  nec  gulae  deliciis  sese 
abstinuisse  videtur  Qui  tamen  potuit  is  qui  ludos  magni¬ 
ficentissimos  exhibuit,  qui  domum  columnis  antea  Romae 
non  spectatis  ornaverat,  qui  familiaritate  cum  C.  Sergio 
Orata  coniunctus  erat,  quem  in  luxuria  multum  studium 
posuisse  constabat,  qui  denique  sola  gloriae  cupiditate  in¬ 
colis  Alpiuiy  bellum  intulerat,  qui  potuit  hic  alios  propter 
mores  e  senatu  eicere?  Crassus  quidem  ad  mores  corrigendos 
parum  aptus  fuit,  cum  eius  ipsius  mores  censorem  desidera¬ 
bant.  Quae  morum  diversitas  quae  inter  Crassum  et  Domi¬ 
tium  interfuit  prohibuit  quominus  censuram  ad  finem  per¬ 
ducerent.  Accessit  quod  non  solum  in  moribus  diversitas 
erat  posita,  sed  quod  Domitius  eo  tempore  a  popularibus 
steterat,  quo  Crassus  iam  ad  optimates  transierat.  Ille  enim 
650/104  legem  de  sacerdotiis  tulerat^),  ut  populi  sententia 
in  collegiis  cooptandis  audiretur,  et  eam  ob  legem  a  populo 
in  locum  Q.  Servilii  Caepionis  quem  Crassus  defenderat 


1)  Cic.  Verr.  II,  49,  122.  Cic.  Brut.  44,  162. 

Fast.  Capit.  C.  Inscr,  Lat.  I,  439. 

Sueton.  Nero  2.  q  Plinius  XVII,  i. 

Duos  scyphos  Mentoris  artificis  manu  caelatos  H  S,  C  emptos  (  =  i  Million) 
habuit;  propter  verecundiam  iis  nunquam  uti  ausus  est.  Plin.  XXXIII,  147. 
Overbeck,  Schriftquellen  2170.  Idem  et  vasa  summis  pretiis  (Plin.  1,  1.)  et  multa 
aerata  triclinia  heredibus  suis  reliquit,  Valerius  Antias  ap,  Plin.  XXXIIII.  14. 
9  De  C.  Sergio  Orata  dicetur  p.  42. 

®)  Lange  III,  60.  Cic.  de  orat.  II,  it,  45  Fdlendt. 

pontifex  maximus  factus  esse  videtur  i).  Intelleges  hanc  ob 
rem  Crasso  Ahenobarbum  acceptum  non  fuisse.  Itaque  non 
mirum  quod  inter  Crassum  et  Ahenobarbum  dissensio  exor¬ 
ta  sit.  Cum  de  civium  discriptione  in  contione  agerent  2)^ 
Ahenobarbus  Crasso  probro  dedit,  quod  et  domus  ei  esset 
nimium  magnifica,  columnis  et  arboribus  pretiosissimis 
ornata,  et  quod  amator  piscium  esset:  deflevisse  quondam 
Crassum  mortem  muraenae  unius  dixit  Sed  Crassus  qua 
erat  eloquentia  orationem  lepore  et  festivitate  conditam  in 
collegam  habuit.  Luxuriam,  quam  ei  Domitius  probro  dederat, 
illi  imputavit  neque  erubuit  quin  de  persona  et  habitu  eius 
diceret  et  eum  risu  circumstantium  obrueret  Si  perpenderis 
in  contione  hanc  altercationem  esse  habitam,  ambos  fuisse 
homines  summo  loco  natos,  censores,  collegas,  inter  quos 
summam  concordiam  esse  oporteret*^),  mecum  consenties  huic 
rei  publicae  pestem  insitam  fuisse  et  Lucilii  "*)  versum  in 
memoriam  revocabis,  qui  talem  rei  publicae  condicionem 
notavit  cum  dicit: 

insidias  facere,  tit  si  hostes  sint  omnihus  o^nnes. 

Itaque  collegae  censura  perfuncti  non  sunt:  nam  iam 
tribus  annis  post  censores  creati  sunt^).  In  moribus  corri¬ 
gendis  certe  studium  non  posuerunt,  neque  quod  Crassus 
hanc  censurae  partem  neglexit,  vituperaverim.  Eam  autem 
rationem,  qua  re  vera  mores  corriguntur,  Crassus  adhibuit: 
puerorum  eruditionem  quae  eo  tempore  depravata  erat  emen¬ 
dare  conatus  est.  Exstiterunt  enim  eo  tempore  Latini 
rhetores  qui  dicebantur.  Hi  non  ut  humanitate  et  doctrina 
Graecorum  iuvenes  erudirentur  curabant,  sed  ut  eloquentiam 
eis  pararent,  qua  adversarios  in  foro  superarent:  impuden¬ 
tiae  igitur  magistri  fuerunt  Quorum  princeps  L.  Plotius 
Gallus  fuit.  Crassus  autem,  quamquam  ipse  cum  esset  iu- 
venis  eam  ipsam  viam  ingressus  erat  ut  eloquentia  adversa- 


*)  Lange  1.  1.  Liv.  LXVII.  Val.  Max.  VI,  5,  5.  Sed  confer  de  hac  re  quae  p. 
27  dixi. 

Lange  III,  94.  Plin.  nat.  hist,  XVII,  i.  h  Lange  1.  1. 

®)  Sueton.  Nero.  2.  ®)  Lange  III,  94.  '^)  Lucili  fragm.  inc.  IV,  21. 

Borghesi  Oeuvres  IV,  83.  Cic.  de  orat,  II,  89,  364  Crassum  consularem 
et  censorium  hominem  dicit:  anno  91. 

Ellendt  brevis  eloq.  Rom.  hist.  §  25  (praef.  edit,  Cic.  de  orat.). 

Cic.  d«  orat.  III,  24,  93.  Tacit,  dial.  de  orat.  35. 

rium  profligaret,  —  qui  iuvenes  cupidissimi  rerum  novarum 
fuerunt,  senes  morum  maiorum  amantissimi  plerumque  fiunt, 
—  edicto  rhetores  Latinos  ex  urbe  eiecit.  Edictum  censorum, 
quod  Suetonius  nobis  tradidit,  fuit  ^): 

’Renuntiatum  est  nobis,  esse  homines  qui  novum  genus 
disciplinae  instituerunt,  ad  quos  iuventus  in  ludum  conveniat; 
eos  sibi  nomen  imposuisse  Latinos  rhetoras;  ibi  homines 
adulescentulos  dies  totos  desidere,  maiores  nostri,  quae 
liberos  suos  discere  et  quos  in  ludos  itare  vellent,  institue¬ 
runt.  haec  nova  quae  praeter  consuetudinem  ac  morem  maio¬ 
rum  fiunt  neque  placent  neque  recta  videntur,  qua  propter 
et  his  qui  eos  ludos  habent  et  his  qui  eo  venire  consuerunt 
videtur  faciundum  ut  ostenderemus  nostram  sententiam  nobis 
non  placere.’ 

Sed  edicto  censores  nihil  effecerunt.  Nam  pestis  unde 
impudentia  illa  materiam  petebat  in  dies  magis  magisque 
gliscebat:  hanc  edicto  evellere  non  potuerunt.  Quis  enim 
fuit  qui  avaritiam  et  cupiditatem  dominationis,  qua  ducti 
cives  inter  se  pugnabant,  exureret  et  exstingueret?  Hinc 
factum  est  ut  omnes  omnibus  hostes  fierent,  hinc  impuden¬ 
tia  fluxit,  quae  arma  requirebat:  eloquentiam.  Itaque  non 
mirum,  quod  non  multo  post  edictum  censorum  Latini  rhe¬ 
tores  redierunt:  paulatim  eorum  eloquentia  et  ipsa  utilis 
honestaque  apparuit  multique  eam  et  praesidii  causa  et 
gloriae  appetiverunt  2). 

Eodem  anno  Crassus  in  senatu  de  seditione  Cn.  Papirii 
Carbonis  sententiam  dixisse  videtur  eamque  Cenatus  est 
secutus  ^). 

Ita  L.  Licinius  Crassus  cum  annum  undequinquagesimum 
ageret  ordinem  magistratuum  percurrerat :  quaestor  tribunus 
plebis  fuerat:  aedilis  curulis  cum  esset,  magnificentissimis 
ludis  populo  satis  fecit:  praeturam  gessit:  in  consulatu  lege  siia 
statum  rei  publicae  mutare  conatus  est,  censor  denique  edicto 
ne  animi  iuvenum  eruditione  depravarentur,  ut  more  maio- 


h  Sueton.  ed.  Reifferscheid  de  gramiVi.  et  rhet.  25. 

2)  Sueton.  1.  1. 

Cic.  de  legg.  III,  19,  42,  Laiige  III,  iio  P.  Licinium  Crassum  Mucianum 
Divitem  dicit:  sed  causam  non  video.  Ceterum  de  hac  seditione  parum 
constat. 

orum  ad  res  gerendas  aptissimi  fierent  curavit.  Accedit  quod 
in  augurum  collegium  cooptatus  erat  ^);  in  multis  denique 
et  clarissimis  causis  versatus  erat^).  Quid  obstabat  quo¬ 
minus  Crassus  fructus  ex  rebus  gestis  perciperet,  quominus 
otio  cum  dignitate  post  tot  si  non  praeclare  at  certe  consilio 
et  studio  rei  publicae  servandae  facta  frueretur?  quominus 
in  senatu  summam  digmitatem  et  auctoritatem  assequeretur? 
Sed  consilium  deorum  longe  aliud  stabat  quique  annus,  ut 
Ciceronis  verbis  utar,  ei  primus  ab  honorum  perfunctione 
aditum  omnium  concessu  ad  summam  auctoritatem  dabat  is 
eius  omnem  spem  atque  omnia  vitae  consilia  morte  pervertit. 
Anno'  enim  663/91  Crassus  mortuus  est.  Fluctu,  quem  ipse 
concitasse  quibusdam  scriptoribus  visus  est,  correptus  in¬ 
teriit.  Auctoritatem  senatus,  quam  ipse  cum  iuvenis  esset 
quantum  poterat  minuerat,  splendida  oratione  defendens  in 
senatu  summa  contumelia  affectus  est;  cumque  eam  rem 
capessivisset  quae  pro  salute  rei  publicae  gerebatur,  elo¬ 
quentia  sua  qua  toties  adversarios  profligaverat  non  effecit 
ut  sententia  sua  perstaret.  Res  fuit  haec. 

Anno  663/91  Sex.  lulius  Caesar  L.  Marcius  Philippus 
consules  facti  sunt^).  De  Sex.  Iulio  Caesare  nihil  nobis 
traditum  est  ^).  L.  Marcius  Philippus  autem  secundum  Cras¬ 
sum  et  Antonium  disertissimus  illo  tempore  habebatur  ®), 
homo  vehemens  et  imprimis  fortis  ad  resistendum.  Qui  cum 
tribunus  pl.  esset  legem  agrariam  tulerat,  qua  paupertatem 
civium  quae  in  dies  gliscebat  tollere  volebat;  sed  lex  op¬ 
timatium  studio  cum  agrum  publicum  restitui  vellet  anti¬ 
quata  est  A  Idem,  quamquam  summa  nobilitate  cognatione 
sodalitate  collegio  erat  ^),  cum  660/94  consulatum  peteret 
repulsam  tulit.  Cum  M.  Herennius  qui  Philippum  in  peti¬ 
tione  vicit  homo  mediocris  ingenii  esset,  conici  licet  opti¬ 
matium  machinatione  factum  esse  ut  Philippus  repulsam 
ferret.  Apparet  eum,  qui  omnia  ea  quae  petiit  optimatium 
opera  prohiberi  viderat,  odium  inde  cepisse,  ut  omnibus 
eorum  studiis  obsisteret,  etiamsi  pro  salute  rei  publicae  sus¬ 
cepta  essent.  Cum  autem  ipse  in  tribunatu  cognovisset, 

’)  Cic.  de  or.  I,  10,  39:  quo  anno  in  collegium  augurum  sit  cooptatus  non 
est  traditum.  ‘9  De  Iris  dicetur  continuo.  De  orat.  III,  2,  7. 

Cic.  fragm,  pro  Cornei.  VI,  ii.  9  Drmn.  III,  767. 

9  Cic.  Brut.  47,  173.  50,  186,  q  T.ange  TII,  97,  72.  9  Cic.  Brut.  45,  166. 

quam  difficile  esset  impetrare,  ut  optimates  pro  salute  rei 
publicae  de  suo  aliquantulum  concederent,  si  re  vera  illi 
miserias  quibus  civitas  laborabat  tollere  in  animo  habebant, 
eum  suspicionem  habuisse  verisimile  est,  optimates  legibus 
nihil  agere  nisi  ut  commodo  suo  inservirent.  Nisi  enim 
res  ita  se  habet,  non  intellego  qui  fieri  potuerit,  ut  qui  vir 
ante  idem  quod  Drusus  egit  tam  fortiter  eius  legibus  ob¬ 
sisteret. 

Anno  enim  663/gi  M.  Livius  Drusus^)  tribunus  pl.  factus 
est.  Quid  Drusus  in  tribunatu  suo  egerit  constat:  ut  fons 
omnium  fere  malorum  quibus  imperium  Romanorum  labo¬ 
rabat  intercluderetur:  ut  civitas  sociis  daretur.  Quod  ut 
assequeretur  et  senatum  et  equites  inter  se  conciliare  et 
popularium  animos  coloniis  deducendis  sibi  conciliare  stu¬ 
duit.  Drusi  autem  consiliarios  Cicero  M.  Aemilium  Scau¬ 
rum  et  nostrum  Crassum  fuisse  dicit.  Quos  viros  de  lege 
iudiciaria  et  de  coloniis  deducendis  comperisse,  de  civitate 
sociis  danda  non  compertum  habuisse]  verisimile  non  est. 
Quod  si  constat,  id  quod  constare  puto,  ut  de  M.  Aemilio 
Scauro  taceam,  Crassum  summum  studium  adhibuisse  ut 
Drusi  leges  perferrentur,  Crassum  hominem  non  solum  sum¬ 
mae  sapientiae  sed  etiam  fortitudinis  fuisse  puto.  Licet 
gloriae  appetendae  causa  rem  publicam,  cum  Carbonem 
accusaret,  adierit,  licet  maculam  ex  inconstantia  conceperit, 
cum  a  popularibus  ad  optimates  transiret,  licet  inhonestam 
et  parum  dignam  censuram  egerit,  cum  altercationem  illam 
in  collegam  haberet,  studio  quo  Drusi  leges  defendit  effecit, 
non  solum  ut  ea  quae  laude  parum  digna  in  vita  eius  viden¬ 
tur  oblivione  obruerentur,  sed  etiam  ut  nomen  ab  oblivione 
temporum  quod  vindicaretur  dignum  fieret.  Ostendit  enim, 
se  non  solum  perspicere  quibus  malis  res  publica  premeretur, 
sed  etiam  qua  ratione  evelli  possent.  Quod  autem  res 
publica  ab  his  malis  liberata  non  est,  Crasso  culpa  eius  rei 
non  est  tribuenda,  id  avaritia  et  stultitia  aequalium  factum 
est.  Sed  non  meum  est  narrare  quomodo  factum  sit  ut 
Drusi  leges  abicerentur  :  quid  Crassus  in  hoc  rei  publicae 
statu  egerit  dicam.  Factiones  quae  contra  Drusum  exstiterunt, 


Lange  ITT,  94. 

Cic.  de  dom.  19,  50. 
°)  Lange  III,  94  s. 

quarum  principes  L.  Marcius  Philippus  et  Q.  Servilius  Cae¬ 
pio  erant,  rem  Drusi  quantum  potuerunt  labefactare  conati  sunt; 
in  contionibus  dimicatum  est:  Philippus  consul  in  contione 
dicere  non  erubuit;  alio  sibi  senatu  opus  esse.  Ludi  autem 
Romani  pugnae  finem  fecerunt:  Crassus,  ut  nobiles  Romani 
illo  tempore  solebant,  in  Tusculanum  colligendi  sui  causa 
se  recepit^):  extremo  ludorum  die  Romam  rediit^).  lam 
audierat  Crassus  Philippum  consulem  dixisse  in  contione  illo 
senatu  rem  publicam  se  gerere  non  posse,  alio  senatu  opus 
esse.  Mane^)  Idibus  Septembribus  senatus  frequens  vocatu 
Drusi  in  curiam  venit:  refert  hic  de  illo  ipso  quod  consul 
in  senatum  tam  graviter  in  contione  esset  invectus.  Dicit 
Crassus  in  Philippum:  praedonem  esse  consulem,  qui  sena¬ 
tus  patrimonium  dignitatis  diriperet:  consulem  suis  consiliis 
rem  publicam  profligare.  Tum  consul,  ut  erat  vehemens  et 
fortis  ad  resistendum,  qua  erat  ei  potestas,  Crassum  pignoris 
capione  coercere  conatus  est:  misit  statim  lictorem  qui  illi 
pignus  auferret:  sed  ille  lictorem  reiecit:  Non  es  mihi,  in¬ 
quit,  consul,  quia  nec  ego  quidem  tibi  senator  sum^).  Oratione 
deinde  senatum  commovit  senati  consultum  ut  fieret:  ut 
populo  Romano  satis  fieret,  nunquam  senatus  neque  consi¬ 
lium  rei  publicae  neque  fidem  defuisse :  ipse  scribendo  afl'uit. 
Contentione  autem  animi  ingenii  virium  qua  in  oratione 
erat  usus,  et  contumelia  qua  erat  ibi  affectus,  ubi  totiens 
laudem  est  assecutus,  ita  commotus  est,  ut  dicenti  latus 
condoleret  et  sudor  multus  consequeretur ;  e  quo  cum  cohor¬ 
ruisset,  cum  febri  domum  rediit  dieque  septimo,  i.  e.  ante 
diem  XIII.  Cal.  Octobr.  lateris  dolore  consumptus  est.  Unde¬ 
quinquagesimo  anno  utebatur. 

lure  vero  Cicero  sibi  non  ereptam  L.  Crasso  a  dis  im¬ 
mortalibus  vitam,  sed  donatam  mortem  videri  dicit.  Non 
vidit  Drusi  leges  non  esse  perlatas,  non  vidit  peste  illa, 
quam  quantum  potuit  exstinguere  conatus  est,  patriam 
perire;  quod  si  unquam  Crassus  eo  peccavit  tquod  gloriae 

h  Cic.  de  orat.  I,  7,  24.  Cie,  pro  Balbo  25,  56:  Tusculanum  de  libertino 
homine,  Soterico  Balbo  emerat. 

Romae  in  Palatino  monte  habitabat,  ubi  erat  magnifica  ei  domus  quae, 
hereditate  ei  obvenit:  Plin.  nat.  hist.  XVII,  i. 

“  •’*)  Cic.  de  orat.  III,  initio.  *)  Val.  ISIaxim.  VI,  2,  2. 

cupiditati  nimium  indulserat  morte  sua  et  contentione  qua 
rem  iustam  defendit  ut  illa  oblivisceremur  effecit. 


Causae,  in  quibus  Crassus  dixit,  sunt  hae: 

I.  causa  C.  Aculeonis. 

Pro  C.  Aculeone  Crassus  in  causa  contra  M.  Marium 
Gratidianum  dixit  apud  iudicem  M.  Perpernam  ;  quo  tamen 
anno  eum  defenderit,  notum  non  est.  Meyeri^)  sententiam, 
qui  657/97  causam  actam  putat,  quod  hoc  anno  Perperna 
praeturam  urbanam  gesserit,  Haakhius  refutavit,  cum  nota¬ 
vit,  praetorem  Perpernam  illo  anno  ex  Pighii  coniectura 
fuisse,  quod  Perperna  662/92  consul  fuisset.  Omnino  non 
agitur  de  praetura  M.  Perpernae.  Nam  non  apud  praetorem 
sed  apud  iudicem  res  acta  est  ^).  Drumannus  ante  annum 
659/95  rem  gestam  dicit.  Qualis  autem  fuerit  causa  non.  est 
traditum.  M.  Marius  Gratidianus  fuit  filius  Marci  Gratidii, 
qui  praefectus  Antonii  in  Cilicia  fuit,  quo  interfecto  filius 
a  Mario  adoptatus  erat.  Aderat  Gratidiano  L.  Aelius  Lamia  '^), 
homo  deformis  neque  disertus.  Non  dubitavit  Crassus  urbana 
dissimulatione  Lamiam,  qui  eum  interpellaret,  ut  et  pul¬ 
chrum  et  disertum  perstringere  ita  ut  ii  qui  aderant  riderent. 

II.  Causa  C.  Sergii  Sili. 

Adversus  eundem  Gratidianum  Crassus  pro  C.  Sergio 
Silo,  qui  Orata  appellabatur,  dixit®).  Quo  anno  causa  dicta 
sit  traditum  non  est^).  Causa  fuit  haec.  M.  Marius  Grati¬ 
dianus  C.  Sergio  aedes  vendiderat  eas,  quas  ab  eodem  ipse 
paucis  ante  annis  emerat.  Eae  serviebant,  sed  hoc  in  man¬ 
cipio  Marius  non  dixerat.  Res  in  iudicium  adducta  est. 
Clarissimi  huius  temporis  oratores  Crassus  et  Antonius  inter 
se  certaverunt:  id  quod  nequaquam  familiaritatem  qua  Cras- 


9  C.  Aculeo  fuit  ille  quem  Crassus  studii  iuris  civilis  hortatorem  et 
magistrum  habuit  quique  Cic.  de  orat.  I,  43,  191.  II,  l,  2  significatur,  cf.  Melt- 
zer  de  L.  Coelio  Antipatro,  Lips :  1867  p.  8. 

9  Cic.  de  orat.  II,  65,  262.  Meyer  fragm.  302. 

•*)  Pauly  IV,  1060.  Cic.  de  or.  II,  65,  262. 

«)  Drum.  IV,  64.  ’)  Cie.  de  orat.  II,  65,  262. 

«)  Cic.  de  off.  III,  16. 

Drumann  IV,  63 :  nach  seiner  Ruckkehr  aus  Asien.  Cic.  de  orat. 
I,  39,  178  nu^er  dicentem  Crassum  inducit. 

sus  et  Antonius  iuncti  erant  dissolvit:  saepe  enim  contrarias 
causas  dixerunt  i).  Antonius  propterea  Gratidiano  aderat, 
quod  filius  eius  Gratidii  fuit,  qui  praefectus  Antonii  in 
Cilicia  fuerat.  Ratio  defendendi  quam  Crassus  in  hac  causa 
secutus  est,  ei  est  contraria  qua  in  causa  illa  celeberrima 
Curiana  usus  erat:  illa  enim  in  causa  aequitatem  urguebat, 
in  hac  ius.  Etenim,  quod  vitii  venditor  non  dixisset  sciens, 
id  oportere  praestari  dixit:  at  Antonius  aequitatem  secutus 
est:  quoniam  id  vitium  ignotum  Sergio  non  fuisset,  qui 
illas  aedes  vendidisset,  nihil  fuisse  necesse  dici,  neque  eum 
esse  deceptum,  qui  id  quod  emerat  quo  iure  esset  teneret. 
Uter  vicerit  e  verbis  Ciceronis  concludi  non  potest. 

III.  Causa  C.  Sergii  Sili  contra  Considium. 

Pro  C.  Sergio  Silo  in  alia  quoque  causa  Crassus  dixisse 
videtur.  Solus  Valerius  Maximus  2)  huius  causae  mentionem 
fecit.  Res  fuit  haec.  C.  Sergius  Orata  ad  lacum  Lucrinum 
aedificia  spatiosa  et  excelsa  exstruxerat,  ita  ut  molibus 
subiectis  in  lacu  aedificia  exstrueret.  Idem  conchylia  in 
lacu  coluisse  videtur.  Damnum  inde  Considio  publicano 
cum  exortum  esset,  res  in  iudicium  deducta  est.  Verba 
Valerii  Maximi  sunt  haec:  ,,Ubi  dum  (sc.  Sergius  Orata  de 
quo  agitur)  se  publicae  aquae  cupidius  immergit,  cum  Con¬ 
sidio  publicano  iudicium  nactus  est.  In  quo  L.  Crassus  ad¬ 
versus  illum  causam  agens,  errare  amicum  suum  Considium 
dixit,  quod  putaret  Oratam  remotum  a  lacu  cariturum  ostreis. 
Namque  ea  si  inde  petere  non  licuisset  in  tegulis  reperturum.“ 
Quaeritur  autem  ad  utrum  referenda  sit  vox  illum  {adver¬ 
sus  ilhmi  causam  agens).  Meyerus  Drumannus  Consi¬ 
dium,  Haakhius  Oratam  dici  vult.  Utraque  autem  sen¬ 
tentia,  si  solam  grammaticam  spectas,  probari  potest:  cum 
enim  pronomen  ille  ad  id  quod  longius  abest  referatur,  aut 
ad  id  quod  in  mente  eius  qui  legit  secundum  locum  tenet 
refertur,  ad  Considium;  nam  in  tota  narratione  agitur  de 
C.  Sergio  ;  id  quod  Meyerus  et  Drumannus  volunt ;  aut  si  or¬ 
dinem  solum  respicis,  quo  homines  enumerantur,  ad  Sergium 

q  Cic.  de  orat.  II,  7,  30.  Id  inter  Antonium  et  Crassum  interfuit  quod 
Crassus  in  causis  recipiendis  fastidiosior  fuit:  Cic.  Brut.  57,  207. 

2)  Valerius  Maximus  ed.  Kempf  IX,  i,  t. 

Meyer,  frag.  vett.  oratt.  314.  ^  IV,  63.  Anm.  52. 

q  Pauly  IV,  1059  Anm. 

referendum  est;  nam  ultimo  loco  de  Considio  dictum  est: 
quae  est  Haakhii  sententia.  E  verborum  conexu  autem, 
qua  altera  causa  Haakhius  sententiam  suam  defendit,  nihil 
potest  concludi.  E  ratione  autem  dicendi  Valerii  Maximi 
nihil  probari  potest:  nam  licet  probare  possim  eum  unam 
rationem  secutum  esse  in  adhibendo  pronomine,  hoc  uno 
loco  eum  verba  scriptoris  alius  non  usurpasse  nulla  re  cogi¬ 
mur  putare.  Urbana  autem  dissimulatione  Crassum  Consi¬ 
dium  amicum  suum  dixisse  puto  cumque  alia  in  causa  pro 
C.  Sergio  dixerit,  in  hac  quoque  illum  defendisse  mihi  videtur  ^). 
IV.  Causa  Cn*.  Plancii. 

Quo  anno  Crassus  pro  Cn.  Plancio  contra  M.  lunium 
Brutum  dixerit  prorsus  incertum  est.  Drumannus  non 
multum  ante  mortem  rem  esse  actam  suspicatus  est,  sed 
argmmentis  non  probavit  sententiam  suam.  Id  quidem 
constat  post  annum  648/106  Crassum  dixisse,  cum  Bru¬ 
tus  ex  Crassi  oratione,  quam  pro  lege  Servilia  habuit  illo 
anno,  recitari  iuberet  ^).  De  qua  re  causa  sit  acta  ne  conici 
quidem  potest.  Quis  ille  Cn.  Plancius  sive  Cn.  Plancus 
fuerit  vix  dici  potest.  Drumannus  Cn.  Munatium  Plancum, 
fratrem  L,  Munatii  Planci,  filium  L.  Munatii  Planci  fuisse 
dicit:  sed  nomina  tantum  sunt.  At  ille,  qui  Plancium  accu¬ 
savit,  M.  lunius  Brutus  notissimus  est.  Fuit  enim  filius 
M.  lunii  Bruti,  hominis  iuris  civilis  peritissimi  qui  tres 
libros  de  iure  civili  composuit;  sed  patris  neque  ingenium 
neque  mores  filio  fuerunt:  luxuria  enim  et  libidine  patri¬ 
monium  dissolvit  et  paterna  praedia  quae  Priverni  Albae  . 
Tibure  habebat  et  balnea  quae  hereditate  ei  obvenerant 
vendidit;  qua  autem  eloquentia  fuit,  eam  in  calumniae  quae-' 
stum  contulit  ita  ut  cognomine  odioso  accusator  nominare¬ 
tur  ^).  Neque  imperitus  rei  agendae  fuisse  videtur  et  vete¬ 
ratoriam  artem  in  causa  adhibuit.  Excitavit  enim  qui  e 
Crassi  orationibus  de  colonia  Narbonensi  et  pro  lege  Servilia  ea 


q  E  Ciceronis  Hortensio  ea  decerpta  puto  quae  Valerius  narrat.  Nonius  s.  v. 
ostrea;  cf.  Meyer  p.  314.  de  C.  Sergio  Silo  Fest.  p.  182.  Macrob.  III,  15. 

2)  Drum.  IV,  66.  Haakh,  Pauly  IV,  1063.  q  Cic.  de  or.  II,  55,  223. 

q  Cic.  de  or.  II,  54,  220.  q  Cic.  pro  Cluent.  51-,  140. 

®)  Drum.  IV,  206,  q  Pomp.  de  orig.  iur.  39.  Cic.  de  off.  II,  14,  50. 

q  Cic.  de  orat,  II,  55,  224. 
q  Cic.  de  off.  II,  14,  50, 

capita  recitarent,  quibus  contraria  de  senatu  dixerat,  ut 
Crassum  levitatis  et  inconstantiae  in  rebus  gerendis  argue¬ 
ret^).  Sed  Crassus  statim  tribus  recitatoribus  M.  lunii  Bruti 
patris  dialog*os  de  iure  civili  legendos  dedit,  quorum  unus 
in  Privernati,  alter  in  Albano,  tertius  in  Tiburti  sermonem 
habitum  complectebatur,  et  interrogavit  Brutum,  ubi  illa 
praedia  essent.  Cum  autem  casu  in  eadem  causa  anus 
lunia  per  forum  efferretur,  quid  illam  patri  nuntiare  vellet 
Brutum  interpellavit,  cum  gloriam  gentis  tantopere  foe¬ 
davisset. 

V.  Causa  Pisonis. 

Cicero  causae  mentionem  facit  in  qua  Crassus  Pisoni 
cuidam  adfuit.  Ex  ea  ratione,  qua  huius  causae  mentio  fit, 
concluditur  eam  fuisse  notissimam.  In  hac  enim  causa  Silus 
quidam  testis  se  in  Pisonem  nescio  quid  audisse  dixit:  sed 
Crassus,  qua  erat  urbanitate  et  dicacitate,  in  altercatione 
interrogando  ita  ad  absurdum  duxit,  ut  ille  risu  circumstan¬ 
tium  obrueretur.  Cum  autem  Cicero  neque  praenomen  neque 
agnomen  attulerit,  quis  ille  Piso  fuerit,  dici  non  potest. 
Cicero^)  autem  altero  quoque  loco  eiusdem  libri  narrat  M. 
Aemilium  Scaurum  pro  Pisone  quodam  dixisse  sive  testi¬ 
monium  dedisse:  verba  sunt  haec:  ille  Gallus  olim  testis 
in  Pisonem,  cum  innumerabilem  Magio  praefecto  pecuniam 
dixisset  datam  idque  Scaurus  tenuitate  Magii  redagueret: 
Erras,  inquit,  Scaure;  ego  enim  Magium  non  conservasse 
dico,  sed  tamquam  nudus  nuces  legeret,  in  ventre  abstulisse. 
Ne  ex  huius  quidem  loci  verbis  apparet  quis  ille  Piso  fuerit: 
causam  notam  fuisse  ex  his  quoque  verbis  concludere  pos¬ 
sumus.  Res  ita  fuisse  videtur.  Magius  quidam  praefectus 
cum  Pisone  ita  coniunctus  fuisse  videtur,  ut  si  quid  in 
Magium  dictum  esset  in  Pisonem  caderet.  Itaque  conici 
posse  puto  Pisonem  consulem  vel  praetorem,  Magium  eius 
praefectum  fuisse,  qui  pecuniam  Pisoni  daret,  vel  ipsi  M. 

Idem  Crasso  luxuriam  probro  dedit,  qua  Crassus  domum  suam  ornaverat 
Veneremque  Palatinam  dixit,  in  domum  illam  magnificam  illudens  quae  illi  in  Pa¬ 
latio  fuit.  Plin.  nat.  hist.  XVII,  i.  XXXVII,  3. 

Cic.  de  orat.  II,  55,  225.  Drum.  IV,  9.  de  lunia:  quam  Plutarclius 
C.  Craccho  nuptam  fuisse  dicit,  hic  significari  vult. 

Cic.  de  orat.  II,  70,  285. 
q  Cic.  de  orat.  II,  66,  265. 

Aemilio  Scauro.  Ille  enim  particeps  pecuniae  fuisse  videtur 
res  quae  optime  explicatur,  si  Plinii  i)  verba  huc  referimus  : 
M.  Scaurus  pater,  totiens  princeps  civitatis  et  Aifagiani  soda- 
tici  rapinarum  provinciatmm  sinus.  Utrum  ille  testis  in 
Pisonem  natione  Gallus  an  libertinus,  cui  Gallo  nomen  fuit, 
fuerit,  incertum  est.  Ex  aliis  autem  scriptoribus  de  hac  re 
non  constat. 

Si  respicies  qua  ratione  Cicero  in  eodem  libro  Pisonis 
duobus  locis  non  longe  inter  se  distantibus  mentionem  fece¬ 
rit,  mecum  consenties  verisimile  esse,  eundem  Pisonem  et 
eandem  causam  esse,  in  qua  Crassus  et  Scaurus  pro  Pisone, 
alter  testis  alter  defensor,  exstiterint,  praesertim  cum  aliis 
quoque  in  rebus  Crassus  et  Scaurus  idem  sectati  sint.  Sed 
quaeritur  quis  ille  Piso  fuerit.  E  familia  Calpurnia  impri¬ 
mis  duo  illo  tempore  clari  fuerunt :  L.  Calpurnius  Piso 
Caesoninus  2),  qui  642/112  consul,  cum  Hispaniam  admini¬ 
strasse!,  a  Tigurinis  in  finibus  Allobrogum  cum  L.  Cassio 
Longino,  cuius  legatus  fuit,  occisus  est.  Si  hic  in  iudicium 
vocatus  est,  ante  annum  647/107  causam  actam  esse  statu¬ 
amus  necesse  est.  Sed  de  hac  re  nihil  constat.  Alterius  de 
nomine  Pisonis  e  familia  Calpurnia  homines  doctos  inter 
se  consentire  non  video;  Langius  enim  dicit  L.  Calpurnium 
Pisonem  Bestiam  tribunum  pl.  de  revocando  P.  Popillio 
legem  tulisse,  consuli  L.  Calpurnio  Pisoni  Bestiae  Numidiam 
provinciam  obtigisse,  eundemque  a  M.  Aemilio  Scauro  contra 
M.  Memmium  defensum  esse  ^).  At  Drumannus  L.  Calpur¬ 
nium  Bestiam  sine  ullo  iure  a  scriptoribus  L.  Calpurnium 
Pisonem  Bestiam  dici  ait.  Tres* *’)  enim  stirpes  familiae 
Calpurniae  fuisse :  Pisonum  Bestiarum  Bibulorum :  Pisones 
autem  aut  Caesoninos  aut  Erugi  dictos  esse.  Itaque,  Dru- 
manni  sententiam  si  sequimur,  L.  Calpurnius  Piso  plane 
disiungendus  a  L.  Calpurnio  Bestia.  Et  omnibus  quos  perlu- 


h  Plin.  nat.  hist.  XXXVI,  116  ed.  Jan.  Hanc  coniecturam,  ex  qua.  Mactam 
pro  Mariani  restituitur,  mecum  communicavit  L.  Lange. 

2)  Lange  III,  65.  Drum.  II,  61  Nr.  8. 

*)  Lange  III,  49;  III,  57;  III,  60.  *)  Mommsen  II  ^  148  Gaium  Bestiam  r 

q  Drumann.  II,  95  Nr.  32.  «)  Drum.  II,  60. 

’)  Cic.  Brut.  34,  128.  Liv.  LXIIII.  Sali.  lug.  27.  Val.  Max.  I,  8,  ii 
L.  Bestia.  Flor.  III,  i,  7  Calp,  Bestia.  Eutrop.  VI,  26  (ii)  L.  Calp.  Bestia. 
Oros.  V,  15.  Obseq.  99. 

stravi  locis  ^),  ubi  L.  Calpurnii  mentio  fit,  a  scriptoribus  L. 
Bestia  aut  L.  Calpurnius  Bestia  dicitur,  nusquam  autem  L. 
Calpurnius  Piso  Bestia.  Cicero  autem  ipse  Bestiam  et  Piso¬ 
nem  disiunxisse  videtur;  in  eodem  enim  libro  (de  orat.  II, 
70,  283)  narrat  Scaurum  Bestiae  advocatum  fuisse,  paullo  ante 
autem  (II,  60  265)  in  Pisonis  causa  Scaurum  pro  Pisone  dixisse 
narrat  neque  multum  post  Crassum  pro  Pisone  dixisse  dicit.  Si 
perpenderis  quam  non  distent  inter  se,  verisimile  non  vide¬ 
bitur,  Ciceronem  his  locis  eundem  hominem  duobus  nomini¬ 
bus  significasse.  Itaque  ut  sententiam  meam  paucis  compre¬ 
hendam,  pro  L.  Calpurnio  Pisone  dixit  Crassus,  qui  Piso 
disiungendus  est  a  L.  Calpurnio  Bestia. 

VI.  Causa  Curiana  ^). 

Post  consulatum  Crassus  pro  M’.  Curio  in  illa  causa 
celeberrima  de  Coponii  hereditate  contra  Q.  Mucium  Scae¬ 
volam,  qui  collegia  in  consulatu  fuerat,  apud  centumviros 
dixit.  Res  fuit  haec.  M’.  Curius  heres  a  Coponio  quodam, 
qui  praegnantem  uxorem  reliquerat  ea  condicione  scriptus 
erat,  ut  si  postumus  ante  moreretur,  quam  in  suam  tutelam 
pervenisset,  in  eius  loco  succederet.  Mortuo  eo  qui  testamen¬ 
tum  scripserat  filius  natus  non  est.  M’.  igitur  Curius  here¬ 
ditatem  sibi  vindicavit.  Cui  propinquus  eius  qui  testamentum 
scripserat  M.  Coponius  obstitit,  quod  non  ea  condicione  ilie 
heres  institutus  esset,  si  pupillus  non  esset  natus.  Dissensio 
itaque  inter  scriptum  et  sententiam  exstitit:  quaerebatur 
enim  utrum  verba  testamenti  an  sententia  eius  qui  testa¬ 
mentum  scripserat  valerent.  Occasionem  contra  Scaevolam 
dicendi,  cuius  sententia  triumphus  ei  datus  non  erat,  Crassus 
non  omisit  et  aequitatem  sequens  illum,  qui  scriptum  pluri¬ 
mum  valere  oportere  defenderat,  vicisse  videtur. 

VII.  Causa  M.  Claudii  Marcelli. 

Qualis  illa  causa  fuerit,  in  qua  Crassus  testimonium  in 
M.  Claudium  Marcellum  dixit,  traditum  non  est.  Cicero  in 
oratione  pro  Fonteio  ii,  24;  12,  26  2)  hanc  rem  obiter  tetigit : 
verisimile  est  eius  testimonium  ad  Marcellum  damnandum. 


1)  De  causa  Cuiiana:  Meyer  p.  3035.  Drum.  VI,  63.  Haakh,  Paiily  IV.  106 r. 
His  loci.s  Ciceronis  causae  mentio  fii:  Brut.  39,  144;  5  ,  194.  73,  256. 

de  or.  II,  6,  24;  I,  39,  180;  I,  ^7,  242;  II,  32,  T40,  pro  Caec.  c.  i8.  Top.  c.  10. 
de  inv.  II,  42,  122. 

Val.  Max.  VIII,  5,  3. 

non  valuisse.  Marcellum  Drumannus  eum  dicit  qui  Aeser¬ 
ninus  dictus  est,  sed  argumentis  non  probavit  ^). 


Restat  ut  de  familia  L.  Licinii  Crassi  aliquid  adiciam.  Cras¬ 
sus  Muciam  Q.  Mucii  Scaevolae  auguris  et  Laeliae  C.  f.  filiam 
in  matrimonium  duxit  2).  Socero  gener  familiariter  usus  esse 
et  Q.  Mucius  Scaevola  homo  iuris  peritissimus  generum  in 
iure  civili  multum  adiuvisse  videtur.  Quam  ob  rem  Cicero, 
ut  huius  familiaritatis  monumentum  faceret,  Q.  Mucium  Scae¬ 
volam  in  primo  libro  de  oratore  colloquentem  induxit  ^).  Eo 
autem  anno  quo  Cicero  fingit  homines  Tusculanum  convenisse 
Crassi  uxor,  Scaevolae  filia,  iam  erat  mortua  Duae  autem 
filiae  Crasso  fuerunt,  utraque  sermonis  quadam  elegantia  ex 
ipsius  eloquentia  et  sapientiae  stirpe  sese  g^eneratam  testi- 
ficans  ^).  Quarum  altera  nupsit  P.  Scipioni  Nasicae, 
P.  Scipionis  Nasicae,  qui  cum  L.  Calpurnio  Bestia  consul 
fuit,  filio.  Duo  autem  filii  Scipioni  e  Licinia  nati  sunt,  quo¬ 
rum  alter  ab  avo  testamento  adoptatus  ^),  L.  Licinius  Crassus 
Scipio,  Crassi  heres  factus  est''),  alter  a  Q.  Caecilio  Metello 
Pio,  Numidici  filio,  adoptatus,  Q.  Caecilius  Metellus  Pius 
Scipio  dictus  est^).  Altera  Licinia  cui  nupserit  certis  testi¬ 
moniis  probari  non  potest :  verisimile  autem  est  eam  C.  Mario 
C.  Marii  filio  nupsisse.  Res  ita  sese  habet.  A  nullo  scriptore 
quos  equidem  perlustraverim  traditum  est,  sed  ex  Ciceronis 
tantum  verbis  concludi  potest.  Caesare  enim  occiso  Amatius 
quidam  sive  Herophilus  medicus  ocularius  sive  equarius 
aram  Caesari  constituit  et  plebem  veteranosque  excitavit  ut 
Caesarem  venerarentur  ^).  Qui  ut  sibi  popularium  animos 
conciliaret  se  C.  Marii  eius  qui  septies  consul  fuit  nepotem 
esse  dixit.  Idem  Ciceronem  per  eloquentiam  L.  Crassi  avi 

Drum.  II,  404  Nr.  23. 

■^)  Cic.  de  orat.  III,  12,  45.  Val.  Max.  VIII,  8,  1. 

Q.  Mucium  Scaevolam  de  genero  suo  gloriantem,  qui  eloquentia  facile 
omnes  aequales  superet,  Lucilius  inducit:  fragm.  inc.  XXXIII:  Crassum  haheo 
generum,  ne  rhetoricotero^  tu  sis 

Cic.  de  or.  I,  7,  2  t-  socer  eius  qui  fuerat,  conf.  pro  Sestio  3,  6  Ademit 
soceri  nomen  mors  filiae. 

b  Brut.  58,  21 1.  6)  Brut.  1.  1.  212.  ’)  Plin.  XXXIV,  58. 

*)  Cic,  ad  fam.  VIII,  85,  6.  pro  Sestio  124. 

9)'  Lange  III,  483.  Val.  Max.  IX,  15,  i. 

sui  sollicitavit  ut  causam  suam  ageret  i).  Vides  igitur  ad* 
finitatem  inter  Crassum  et  Marium  interfuisse,  Cicero  autem 
Crassum  inducit  C.  Marium  adfinem  suum  dicentem  Ita¬ 
que  apparet  Liciniam  Marii  filio  nupsisse  et  stemma  Crassi, 
si  Ciceronem  sequimur,  hoc  est : 

C.  Laelius  Sapiens 

1 

[L.  Aurelius  Cotta]?  Q.  Mucius  Scaevola  —  Laelia 

.  I  .  ' 

L.  Licinius  Crassus  —  Mucia 
P.  Cornelius  Scipio  —  Licinia  Licinia  —  C.  Marius. 

q  Q.  Coi-nelius  Metellus  L.  Licinius  Crassus  | 

Pius  Scipio.  Scipio.  |-  Amatius  -i 

LHeropliilus  J 

Non  ignoro  huic  meae  sententiae.  Plutarchi  locum 
obstare  qui  in  vita  Marii :  Marium  misisse  filium  suum  nar¬ 
rat,  ut  e  villa  Mucii  soceri  res  ad  iter  necessarias  peteret: 
iuvenem  rebus  e  domo  uxoris  (tijg  yvvca%6g)  comparatis  Li¬ 
byam  petiisse.  Itaque  si  Plutarchum  sequimur  Mucius  socer 
filii  Marii  fuit.  Sed  Plutarchus  erravit;  error  autem  inde 
ortus  est.  Cum  eo  anno  quo  Marius  expulsus  est,  Crassus 
iam  mortuus  esset,  iuvenis  Marius  non  ex  illius  domo  res 
ad  iter  necessarias  petere  potuit,  sed  eius  domum  petiit  qui 
secundum  Crassum  affinitate  sibi  coniunctus  esset:  i  e 
avi  uxoris  suae.  Inde  conclusit  Plutarchus  Mucium  eius 
socerum  fuisse. 


q  Cic  ad  Attic.  XII,  49,  i.  XIV,  8,  r. 

q  Cic.  de  or.  I,  15,  66.  pro  Balb.  21,  49.  Plut.  Mar.  35. 


Vita. 

Maximilianus  Oscarus  Oette  a.  d.  VII  Id.  lan.  anni  huius 
saeculi  XLIX  natus  sum  Loebaviae  Lusatorum,  ubi  pater 
meus  medici  munere  fungitur.  Fidei  addictus  sum  evange- 
licae.  Primis  litterarum  elementis  in  schola  Loebaviensi 
imbutus  anno  decimo  tertio  aetatis  meae  gymnasium  Budissi- 
num  adii,  quod  Friderico  Palmio,  praematura  morte  erepto, 
rectore  maxima  gloria  florebat.  Mensis  .Octobris  initio  anni 
huius  saeculi  LXVIII  testimonio  maturitatis  instructus  in 
academiam  Lipsiensem  me  contuli,  ubi  litteris  antiquis  stu¬ 
derem.  Per  octo  semestria  spatia  frequentavi  scholas  virorum 
clarissimorum  Ahrensii  Curtii  Drobischii  Ecksteinii  Fechneri 
Fritzschii  Klotzii  Langii  Overbeckii  Pueckertii  Riegelii 
Ritschelii  Roscheri  Voigtii  Zarnkii  Zilleri.  Seminarii  regii 
philologici  per  tria  semestria  spatia  sodalis  fui.  Initio  mensis 
Octobris  anni  huius  saeculi  LXXII  Isenbergam  oppidum  in 
ducatu  Altenburgico  Sax.  transmigravi,  ubi  magister  lycei 
sum  factus. 

Omnibus  magistris  meis  gratias  quam  possum  maximas 
habeo  semperque  habebo. 


